Predložen prvi višespratni skejt park na svetu - Gradjevinarstvo.rs\nArhitektonski biro Guy Hollaway Architects želi da uvede skejt parkove u 21. vek sa svojim projektom višespratnog skejt parka u Folkstounu u Velikoj Britaniji. Arhitekte veruju da ovo može biti prvi skejt park te vrste u svetu, a projekat takođe zamišlja gradnju biciklističkih staza, boks ringova i površina za slobodno penjanje.\nStvaranje skejt parka na više nivoa daje potencijal za stvaranje više oblasti za vožnju skejta na istom fizičkom otisku i otvara nove mogućnosti kroz kombinovanje različitih spratnih visina. Međutim, kako su arhitekte istakle, stvaranje kontinualnih fluidnih nivoa će biti „inženjerska noćna mora“.\nIpak, arhitektonski biro Guy Hollaway Architects objašnjava da bi, kroz adekvatno projektovanje, konačni rezultat trebao da bude odličan urbani sportski centar i arhitektonsko remek delo.\nBiro objašnjava da je cilj projekta obezbeđivanje „velikog novog sportskog centra koji će biti najbolji te vrste u regionu“, i koji će mladi u toj oblasti moći da koriste po subvencionisanim cenama.\nProjekat od 1.000 metara kvadratnih je deo tekuće regeneracije u kreativnom naselju grada Folkstouna i finansiran je od strane dobrotvornog fonda Roger De Haan, koji pruža finansijsku podržku dobrotvornim i društvenim organizacijama.\nJavna konsultacija ovog projekta će biti održana ovog petka i subote. Ukoliko sve bude teklo po planu, izgradnja bi trebalo da počne u septembru ove godine, sa očekivanim završetkom radova u 2016. godini.


Započeli radovi na rekonstrukciji mosta i puta Priboj – Rastošnica – Radio Feral\nUvođenjem izvođača u radove, na projektu rekonstrukcije regionalnog puta Priboj – Rastošnica i izgradnji mosta preko rijeke Janje, danas je nastavljena implementacija kreditnih sredstava Direkcije regionalnih cesta TK. Podsjećamo, realizaciju kreditnog zaduženja Direkcije omogućili su Vlada i Skupština Tuzlanskog kantona, a premijer Tuzlanskog kantona Jakub Suljkanović smatra da je ovaj projekat od velikog značaja jer će omogućiti kvalitetniji spoj Teočaka, Snježnice, Rastošnice i drugih naselja prema Tuzli, Bijeljini i Brčkom.\n„Rekonstrukcija ovog putnog pravca, a prije svega, drvenog mosta omogućit će sigurno brži i kvalitetniji saobraćaj, ali će i, imajući u vidu komplikovan prijelaz teretnim vozilima preko ovog mosta, izgradnjom novog mosta biti stvoreni preduslovi za brži privredni razvoj ovog kraja“ rekao je premijer Tuzlanskog kantona Jakub Suljkanović.\n„Vrijednost ovog projekta je više od 673.000 KM, a kompanija „Papilon“ će sve radove okončati za narednih 90 dana“, rekao je direktor Direkcije Agan Delibajrić, ističući zahvalnost načelnicima općina Teočak i Lopare u entitetu Republika Srpska, koji su u rekordnom roku stvorili preduslove i izdali dokumentaciju neophodnu za početak izvođenja radova. „Ovakva saradnja je izuzetan primjer kako se praktično radi na spajanju ljudi. Mostovi spajaju obale, ljude, a evo novi most će i kvalitetnije povezati dva entiteta u Bosni i Hercegovini“, zaključio je Delibajrić.\nOvaj put i most se nalaze na uključivanju regionalnog puta koji vodi iz Sapne preko Teočaka prema Priboju i direktno se uključuje na magistralni put Tuzla – Bijeljina.\n„Veliki broj građana općine Teočak svakodnevno koriste ovaj put i ovaj most i drago mi je da ćemo konačno ovaj jedini drveni most koji se nalazi na regionalnim putnim pravcima zamijeniti savremenim mostom sa dvije saobraćajne trake i time omogućiti znatno brži i kvalitetniji spoj na magistralni put“ rekao je načelnik Općine Teočak Tajib Muminović.\n← Vlada TK: Obilježavanje godišnjice formiranja 2. korpusa Armije Republike Bosne i Hercegovine\nFederalna vlada prihvatila zajam za izgradnju novih kilometara koridora Vc →\n11/01/2016 bumbo 0


Trećina pritužbi odnosi se na nasilje nad decom - Bebac.com\n20.06.2018. / Izvor: Tanjug.rs\nZaštitnik građana povodom Međunarodnog dana zaštite dece od nasilja\nOn je u saopštenju povodom Međunarodnog dana zaštite dece od nasilja koji se obeležava 19. juna pozvao nadležne organe da rade na rešavanju ovog problema i sprečavanju nasilja nad decom pristupe sa prioritetom, pogotovo zato što se radi o jednoj od najranjivijih društvenih grupa.\n— Posebno zabrinjava činjenica da smo, pored psihičkog, fizičkog i seksualnog nasilja nad decom, sve češće svedoci i vršnjačkog nasilja, kao i rodno zasnovanog nasilja u školama, čijem iskorenjavanju moramo posvetiti posebnu pažnju — navodi Pašalić.\nDodaje da iskustvo govori da nadležni organi ne prepoznaju uvek situacije potencijalne pretnje od nasilja nad decom, kao što su slučajevi kada je dete svedok porodičnog ili partnerskog nasilja.\nOn je pozvao nadležne organe da ulože dodatne napore u radi prevencije i zaštite dece od nasilja, kao i da se podigne svest o nasilju nad decom, njegovoj raširenosti, pojavnim oblicima i merama zaštite.


Planet Rock predstavlja “Muziku na struju” – CLUBBING.RS\nPlanet Rock predstavlja “Muziku na struju”\nMay 5, 2010 • No Comments •Festival\nU okviru selekcije Planet Rock, posvećene najuspešnijim filmskim ostvarenjima koja kao osnovnu temu neguju muziku, posetioci festivala biće u prilici da pogledaju dokumantarno ostvarenje reditelja Miloša Jovanovića o jednom od najznačajnih rok muzičara regiona, Momčilu Bajagiću – Bajagi.\nDokumentarni film “Muzika na struju” hronološki prati karijeru Momčila Bajagića – Bajage, jednog od najvećih rok autora sa područja bivše Jugoslavije. Film ujedno, prati nastanak i razvoj njegovog pratećeg benda “Instruktori”, sa kojim Bajaga radi već 25 godina.\n“Muzika na struju” se sastoji od tri celine: vreme osamdesetih, vreme devedesetih i vreme 1. dekade 3. milenijuma. Po strukturi film čine dokumentarni snimci, inserti iz tv spotova, tv nastupa, koncerata, inserti iz filmova, potom izjave aktera samih događaja, i naposletku sećanja Bajage & Instruktora na vremena i događaje koji su obeležili njihovu karijeru.\nDokumentarni film o Bajagi i "Instruktorima"\nNajvažniji detalji njihove karijere su tretirani kao male priče koje imaju svoje kreatore, svedoke i dokaze. “Muzika na struju” kazuje i priču o nestanku jednog duhovnog prostora i pravljenju novih, u kojima poezija, muzika i poruke “Bajage & Instruktora” prelaze sve silom nametnute granice bez vize i pasoša i govore univerzalnim jezikom – jezikom ljubavi.


Nalazačima antičkog blaga 3,6 miliona evra | Arheo-amateri Srbije\nсубота, 22. јануар 2022. - 23:56\nNezaposleni Britanac koji je detektorom za metal otkrio basnoslovno anglo-saksonsko blago iz 7. veka i vlasnik polja na kojem su dragocenosti nađene, podeliće 3,28 miliona funti (3,63 miliona evra), saopštio je Britanski muzej u Londonu.\nVisinu nagrade odredio je Komitet za procenu blaga, nezavisna institucija nadležna da odredi vrednost takvih otkrića u Engleskoj, Velsu i Severnoj Irskoj.\nSumu će ravnopravno podeliti Teri Herbert (55) koji je blago pronašao u julu, u Stafordširu, i vlasnik livade Fred Džonson (65).\nDžonson je ocenio da je suma koja će im biti dodeljena pravična i razumna“.\n„Ne verujem da smo mogli da očekujemo više“, rekao je on jednom lokalnom listu.\nHerbert je naveo da mu je pronalazak blaga „pričinio mnogo više zadovoljstva nego da je dobio na lutriji“ i da planira da kupi kućicu.\nNajznačajniji primerci otkrivenog blaga, koji su trenutno izloženi u Britanskom muzeju u Londonu, mogu se videti na sajtu www.staffordshirehoard.org.uk.\nHerbert je na imanju svog prijatelje Džonsona otkrio više od 1.500 raznovrsnih predmeta, uglavnom komada oružja, izrađenih od zlata i srebra, ukrašenih dragim kamenjen. U Britaniji to otkriće porede sa pronalaskom Tutankamonovog blaga.\nIzvor ‚‚ Blic “\nPrethodni: Arheolozi amateri pronašli najveći otisak dinosaurusa na svetu\nSledeći: Pronađena kamena glava faraona


Laboratorija za kontrolu mesa još uvek ne radi (SRB) – PoljoMagazin\nUprkos najavi ministra poljoprivrede Branislava Nedimovića da će do „aprila, maja“ sa radom početi akreditovana nacionalna referentna laboratorija za kontrolu hrane, ona još nije počela radi, a na Batajničkom drumu gde je smeštena direkcija radi se i dalje samo ispitivanje kvaliteta mleka.\nKvalitet hrane u Srbiji kontrolišu privatne laboratorije, a plan je bio i to je i deo na koji se Srbija kroz pregovore o pristupanju Uniji obavezala EU, da se formira laboratorija koja će na državnom nivou da kontroliše kvalitet mleka i mesa. Laboratorija koja kontroliše kvalitet mleka počela je sa radom decembra prošle godine, dok se kvalitet hrane još uvek ne kontroliše u ovoj ustanovi, već se proizvođači upućuju u druge institute koji se time bave.\nNedimović je, najavljujući prethodnih meseci otvaranje laboratorije koja će kontrolisati kvalitet mesa rekao kako će se na taj način „zaokružiti kontrola celog sistema hrane, od mleka, preko viršli i kobasica do pesticida i mikrotoksina“.\nIntegrisani informacioni sistem za upravljanje i kontrolu bezbednosti hrane u koji je EU uložila 1,3 miliona evra javnosti je predstavljen još novembra 2017, a tada je ministar poljoprivrede najavio i početak primene za 1. januar 2018. Integrisani sistem podrazumevao je povezivanje Uprave za veterinu, Uprave za zaštitu bilja i Poljoprivredne inspekcije, kako bi se sa jednog mesta bolje upravljalo bezbednošću hrane i štitilo unutrašnje tržište.\nKontrola mleka od decembra\nLaboratorija za kontrolu kvaliteta mleka radi od decembra prošle godine, a proizvođači su dužni da dva puta mesečno testiraju svoje proizvode u ovoj laboratoriji. Pitanje otvaranje nacionalne laboratorije aktivirano je 2012. kada je došlo do „afere aflatoksin“, odnosno kada je utvrđeno da je nivo aflatoksina u mleku koje se proizvodi u Srbiji na znatno višem nivou od onog koji je propisan u EU. Trenutno je dozvoljeni nivo aflatoksina u mleku kod nas 0,25 mikrograma po litru, dok je u zemljama EU to ograničenje na 0,05 mikrograma.


BZR - Usluge - Preventiva\nPreventivaBZR – Usluge\nBZR – Usluge Tesla sistemi 5. februara 2020. 20. jula 2020.\nU skladu sa Zakonom o bezbednosti i zdravlju na radu poslodavac je dužan da ima lice zaduženo za bezbednost i zdravlje na radu, koje ima položen odgovarajući stručni ispit. Potpisivanjem ugovora sa preduzećem koje poseduje licencu za usluge bezbednosti i zdravlja na radu, poslovi lica za bezbednost i zdravlje na radu se prenose na to preduzeće. Mesečni troškovi angažovanja lica zaduženog za BZR iznose mnogo manji izdatak nego mesečni lični dohodak zapošljavanja tog lica, ili kazne za kršenje člana 69 Zakona o bezbednosti i zdravlju na radu.\nAkt o proceni rizika je najznačajniji dokument iz domena BZR-a, na osnovu Zakona o bezbednosti i zdravlju na radu svi poslodavci su dužni da izrade Akt o proceni rizika. Preventiva je licencirana za usluge iz domena procene rizika i izrade Akta o proceni rizika, izradu vrši stručni tim sačinjen od inženjera elektrotehnike, mašinstva i zaštite na radu koji imaju položen stručni ispit za poslove bezbednosti i zdravlja na radu, što je obaveza koja proističe iz Zakona o bezbednosti i zdravlju na radu.\nNa osnovu Zakona o bezbednosti i zdravlju na radu poslodavac je dužan da izradi Pravilnik o bezbednosti i zdravlju na radu, za potrebe poslodavaca vršimo usluge izrade navedenog pravilnika.\nIzrada pravilnika o evidenciji\nNa osnovu Zakona o bezbednosti i zdravlju na radu poslodavac je dužan da izradi i vodi evidencije iz oblasti Bezbednosti i zdravlja na radu, za potrebe poslodavaca vršimo usluge izrade i vođenja navedenih pravilnika.\nIzrada pravilnika o preventivnim merama\nNa osnovu Zakona o bezbednosti i zdravlju na radu poslodavac je dužan da izradi Pravilnik o preventivnim merama, za potrebe poslodavaca vršimo usluge izrade navedenog pravilnika.\nVršimo usluge izrade Elaborata o uređenju gradilišta, što nalaže Uredba o privremenim i pokretnim gradilištima, za preduzeća koja se bave građevinskim radovima. Pomenuta obaveza je regulisana i Zakonom o bezbednosti i zdravlju na radu. Ovo je obaveza za sve poslodavce koji izvode radove na izgradnji ili rekonstrukciji objekata u skladu sa zakonom.\nIzrada i postavljanje natpisa, nalepnica i ostalih oznaka\nNa osnovu „Pravilnika o obezbeđenju oznaka za bezbednost i zdravlje na radu“ član 5, poslodavac je dužan uzimajući u obzir procenu rizika da istakne oznake za bezbednost i/ili zdravlje na radu. zrađujemo i postavljamo oznake za BZR na svim vrstama objekata, oznake su izrađene na kvlaitetnom materijalu i usklađene su sa pravilnikom o oznakama za BZR.\nIzrada plana i programa obuke zaposlenih za bezbedan i zdrav rad\nNa osnovu Zakona o bezbednosti i zdravlju na radu poslodavac je dužan izvrši osposobljavanje zaposlenih za bezbedan i zdrav rad, za potrebe poslodavaca vršimo usluge izrade plana i programa obuke zaposlenih i vršimo praktičnu obuku zaposlenih po planu i programu obuke zaposlenih.\nZa potrebe poslodavaca vršimo obuku za polaganje stručnog ispita. Na osnovu Zakona o bezbednosti i zdravlju na radu stručni ispit je jedan od uslova za obavljanje poslova lica za bezbednost i zdravlje na radu. Obuka se obavlja u skladu sa Pravilnikom o polaganju stručnog ispita.\nIspravna, ispitana i bezbedna oprema za rad je zahtevana od poslodavaca Zakonom o bezbednosti i zdravlju na radu a takođe je u interesu i poslodavaca i zaposlenih. Za potrebe poslodavaca organizujemo ispitivanje opreme za rad.\nIspitivanje i merenje električnih instalacija\nNeispravne električne instalacije su jedan od glavnih uzročnika nesreća sa smrtnim posledicama na radnom mestu. Za potrebe poslodavaca vršimo ispitivanje i merenje električnih instalacija u skladu sa Pravilnikom o opštim merama zaštite od električne struje.\nPregled uslova radne okoline\nZdrava, bezbedna i ispitana radna sredina je zahtevana od poslodavaca Zakonom o bezbednosti i zdravlju na radu a takođe je u interesu i poslodavaca i zaposlenih. Za potrebe poslodavaca organizujemo ispitivanje uslova radne sredine.


EVROLIGA Micov briljirao u porazu od CSKA, "kraljevići" silni, Micić vodio Efes do nove pobede\nKošarkaši Real Madrida savladali su Makabi rezultatom 87:66, CSKA je slavio protiv Milana sa 90:85, dok je Efes bio bolji od domaće Gran Kanarije rezultatom 94:90 u šestom kolu Evrolige. "Kraljevići" su bili više nego ubedljivi protiv "ponosa Izraela" (87:66), a meč su prelomili ...\nMicić sjajan, Simon za pobedu Efesa na Kanarskim ostrvima\nKošarkaši Anadolu Efesa savladali su Gran Kanariju u gostima rezultatom 94:90 u poslednjoj večerašnjoj utakmici šestog kola Evrolige. Efes je stigao do trijumfa posle sjajnog preokreta u poslednjim minutima jer je bio u dvocifrenom zaostatku na polovini četvrte četvrtine.\n"Armejci" i dalje imaju maksimalni učinak, kao i Real Madrid, dok je Armani sada na skoru 4-2. CSKA je do trijumfa stigao iako je tokom treće četvrtine gubio sa čak 13 poena razlike (64:51), ali je u nastavku uspeo da napravi preokret.\nSimon je kralj drame! Efes okrenuo u poslednjem minutu, Micić stavio tačku\nOpet drama, ali ovog puta Efes ne greši! Istina, gosti iz Istanbula ovog puta imali su na papiru nešto lakšeg protivnika od Olimpije prošle sedmice, ali neizvesnosti nije manjkalo! Efes je bio bolji u meču koji je rešen bukvalno u poslednjim trenucima i to rezultatom 94:90 ...\nEL - Micic doneo pobedu Efesu, Gran Kanarija ispustila trijumf!\nVečeras nije bilo većih iznenađenja kada je Evroliga u pitanju. Herbalajf Gran Kanarija je ispustila pobedu u poslednjoj četvrtini. Domaćin je vodio čitavu utakmicu, ali je na kraju turski Efes slavio rezultatom 90:94.\nSjajni Micov nedovoljan za pobedu Armanija, Micić rešio pobednika na Kanarskim ostrvima\nKK Armani Milano – KK CSKA Moskva 85:90 (21:16, 20:24, 25:23, 19:27) Košarkaši CSKA iz Moskve savladali su večeras na gostovanju Armani Milano rezultatom 90:85 u šestom kolu Evrolige. CSKA je uspeo da stigne deficit od 13 poena i izvanrednom poslednjom četvrtinom dođe do šeste ...


KORONA POKOSILA FUDBALERE: Odložena utakmica Aston Vile i Evertona\nUtakmica je trebalo da se igra u nedelju od 13 časova u Birmingemu. U današnjem saopštenju Premijer lige navodi se da je "znatan broj" fudbalera Aston Vile i članova ekipe i dalje u izolaciji. " Kao rezultat, Premijer liga je pristala na zahtev Aston Vile za odlaganje utakmice ...\nKorona i dalje pravi „džumbus“ u Engleskoj: Odložen meč Aston Vila – Everton\nNema kraja odlaganju utakmica u Premijer ligi . Koronavirus i dalje hara najjačim engleskim takmičenjem, pa čelnicima nije preostalo ništa drugo do da odlože duel između Aston Vile i Evertona zbog prevelikog broja „otpisanih“ u taboru domaćih.\nOdgođen duel Astone Vile i Evertona\nAvaz - 14.01.2021\nUtakmica 18. kola engleske Premijer lige između Aston Vile i Evertona odgođena je zbog problema s koronavirusom u timu iz Birmingema. Većina prvotimaca Vile je i dalje u izolaciji, zbog čega je u duelu FA kupa protiv Liverpula nastupio mladi tim, sastavljen od igrača iz U-18 i ...\nOdložen meč Aston Vile i Evertona\nVijesti.me - 14.01.2021\nMeč 19. kola između Aston Vile i Evertona, koji je trebalo da bude odigran u nedjelju je odložen. Susret je otkazan jer je nekoliko članova Aston Vile zaraženo koronavirusom. Zbog toga je otkazan i meč sa Totenhemom, koji je po ranijem rasporedu trebalo da bude odigran sinoć.\nPREMIJER LIGA U PROBLEMU: Odložena utakmica Aston Vile i Evertona\nNovosti - 14.01.2021\nUTAKMICA fudbalera Aston Vile i Evertona u Premijer ligi odložena je danas zbog velikog broja zaraženih korona virusom u ekipi iz Birmingema. Utakmica je trebalo da se igra u nedelju od 13 časova u Birmingemu. U današnjem saopštenju Premijer lige navodi se da je "znatan broj" ...


Oglasili se i Japanci, objasnili zašto baš Srbija – ASinfo Portal\nJapanska kompanija Toyo tires oglasila se saopštenjem na svom sajtu povodom informacije o gradnji fabrike u Srbiji.\nDalje se navodi da Toyo danas isporučuje gume za evropsko i rusko tržište iz fabrika u Japanu i Maleziji, a da bi od 2022. godine nova proizvodna baza u Srbiji trebalo da preuzeme ključnu ulogu u tom pogledu.\nPOVEZANA VIJEST: U Srbiju stiže najpoznatiji japanski proizvođač guma\nTojo će početi izgradnju fabrike u Srbiji u maju 2020. godine, pokrenuće proizvodnju guma u januaru 2022. godine, sa kapacitetom od pet miliona guma godišnje do ljeta 2023. godine.\n“IoT (Internet stvari) biće u potpunosti instaliran u ovoj fabrici, koja će funkcionisati kao sofisticirana pametna fabrika”, dodaje se i navodi da “Republika Srbija ispunjava sve zahtjeve za Toyo tires”.\n“Izvanredni resursi visokokvalifikovane radne snage sa relativno niskim platama, integracija automobilske industrije kroz tekuća ulaganja stranih kompanija i rastući odnos sa Japanom. Dakle, veoma atraktivno poslovno okruženje u Evropi”, saopštavaju iz te kompanije.


Rada Manojlović uplašena: Bajkeri napravili lom u diskoteci, Cvija povređen potrčao da je zaštiti! - Muzika - Region - Vesti - Svet Plus\nRada Manojlović uplašena: Bajkeri napravili lom u diskoteci, Cvija povređen potrčao da je zaštiti!\n10:59 13. NOV 2013.\nBajkeri su počeli da se obračunavaju sa gostima diskoteke i da lome sve po "Flešu", a usled tuče počele su da lete i flaše svuda po diskoteci pa tako i prema bini. Rada Manojlović prošla je bez povreda, ali je Cvija pogođen flašom u glavu.\n"Bajkeri su ušli i tražili da im peva. Rada Manojlović je otpevala nekoliko pesama koje su tražili, međutim oni su iz sebi znanih razloga napali ostale goste, posle čega je počela masovna tuča. Letele su flaše na sve strane, sve dok nije došla policija", kaže očevidac, a i Rada ne krije da se uplašila.\n"Sve je bilo kao u akcionom filmu i bila sam uplašena. Videla sam da je Cvija pogođen i da je, takvom stanju, potrčao ka meni da me zaštiti. Nadam se da me nikada ovako nešto neće zadesiti", kaže Rada.


Fajon: Koronavirus nije izgovor za zaključavanje demokratije | SEEbiz.eu\nFajon: Koronavirus nije izgovor za zaključavanje demokratije\nObjavljeno: 26.03.2020 / 15:53\nBEOGRAD - Poslanica socijalista i demokrata u Evropskom parlamentu Tanja Fajon izjavila je da koronavirus nije izgovor za "zaključavanje" demokratije i da nijednoj vladi ne može biti dozvoljeno da nameće neograničene moći.\n"Budući da su mnoge vlade proglasila vanredno stanje kako bi se efikasno izborile sa istinskom pretnjom koja dolazi od koronavirusa, potrebno je da se postaramo da taj odgovor bude uravnotežen i proporcionalan", rekla je za Danas Fajon, koja je i predsedavajuća Delegacije Evropskog parlamenta za odnose sa Srbijom.\nKako je navela, komesarka Evropske unije za unutrašnje poslove Ilva Johanson je u razgovoru sa njom "upozorila da potpuno zatvaranje granica Srbije predstavlja veliki problem, naročito za građane Srbije kojima treba omogućiti da se bezbedno vrate kući".\nPotrebno je, takođe da zaštitimo lance snabdevanja, i dozvolimo putovanja 'bazičnim radnicima', kao i transport", rekla je Fajon.\nOna je rekla i da je Kina očigledno bila prilično uspešna u ograničavanju, čak, i u zaustavljanju širenja virusa "stoga toplo pozdravljamo njihovu (recipročnu) pomoć, ne samo Srbiji, već i nekim članicama EU".\n"Ipak, ne treba zaboraviti da EU sa državama članicama ostaje najveći donator Srbije i da Srbija prima najviše donacija na Zapadnom Balkanu. Gotovo 200 miliona evra donirano je Srbiji da unapredi zdravstvstveni sistem u prethodne dve decenije, a vrednost kredita je čak i veća", rekla je Fajon.\nTagovi: Tanja Fajon, Evropski parlament, Aleksandar Vučić


Sprečiti zloupotrebu dece u reklamama\nPotrebno je pojačati proveru reklama i marketinških kampanja zbog učetale zloupotrebe dece zarad profita kompanija, kažu stručnjaci.\nZamenik zaštitnika građana za prava deteta Tamara Lukšić Orlandić ukazala je za Tanjug da se korišćenje dece u reklamne svrhe reguliše Zakonom o oglašavanju čije sprovođenje kontroliše tržišna inspekcija.\nOna je navela da zloupotreba dece u reklamne svrhe nije retka pojava i upozorila na to da deo odgovornosti snose i emiteri, a ne samo kreatori reklama koji su, prema Zakonu o oglašavanju, odgovorni za njihov sadržaj.\nNavodeći da ombudsman nema ovlašćenja da kontroliše rad kompanija, Lukšić Orlandić je istakla da baš one najčešće zloupotrebljavaju decu u reklamne svrhe.\nOna je kao primer istakla da je prošle godine zaštitnik građana reagovao povodom reklamne kampanje za promociju dečje kolekcije firme za proizvodnju donjeg veša.\nPrema njenim rečima, u toj kampanji devojčica je u donjem vešu sedela na barskoj stolici prekrštenih nogu držeći mikser u ruci i ližući šlag.\n"Time je svako slovo Zakona o oglašavanju prekršeno počev od toga da dete ne sme da se prikazuje u lascivnim i eksplicitno seksualnim pozama", rekla je Lukšić Orlandić i dodala da je, posle reagovanja ombudsmana, kompanija u najkraćem roku skinula sve bilborde.\nOna je istakla da je to primer dobre prakse i društveno odgovornog ponašanja i navela da joj je ta kompanija poslala slike nove kolekcije dečjeg veša sa pitanjem da li su nove reklame u skladu sa odredbama Zakona o oglašavanju.\nČlanica Upravnog odboda Udruženja "Roditelj" Bojana Selaković istakla je da je reklama u kojoj devojčica predškolskog uzrasta govori o tome da joj je jasno šta znači imati svoj stan, primer kako se može manipulisati decom u reklamne svrhe.\n"To nije prvi slučaj koji je Udruženje registrovalo i na koji je reagovalo. Bilo je još primera u kojima smo isticali da dece izgovaraju rečenice i šalju poruke koje nisu primerene njihovom trenutnom psiho-socijalnom stanju ili uzrastu", rekla je Selakovićeva.\nOna je navela da ne postoji mogućnost da se nabroje svi slučajevi u kojima se manipuliše decom i da je zbog toga važno formirati telo na nivou države koje će raditi monitoring svih oblika reklamnog sadržaja bez obzira na to da li se u njima reklamiraju proizvodi namenjeni deci.


sreda, 13. dec 2017, 17:05\nOdluka američkog predsednika Donalda Trampa da prizna Jerusalim kao glavni grad Izraela naišla je na brojne kritike međunarodne zajednice i zemalja Bliskog istoka koje su upozorile na nepredvidive posledice takvog čina: od trajnog ugrožavanja izraelsko-palestinskog mirovnog procesa, građanskih nemira, pa sve do izbijanja nove Intifade.\nKako je i zašto Donald Tramp odlukom da Jerusalim prizna za prestonicu Izraela ponovo destabilizovao Bliski istok? Preti li tom regionu treća Intifada? Kakva je sudbina mirovnog procesa i da li je i dalje moguće rešenje od dve države?\nGosti u studiju su spoljnopolitički novinar Boško Jakšić i Slobodan Janković iz Instituta za međunarodnu politiku i privredu. U emisiji emitujemo i intervjue ambasadora Palestine i Izraela u Beogradu Muhameda Nabhana i Alone Fišer-Kam.


Mihajlović: Vojvođanska vlast nesposobna i treba da se skloni : Nadlanu.com\nMihajlović: Vojvođanska vlast nesposobna i treba da se skloni\nObjavljeno 9. avg 2013. / 09:22:51\n"Vojvodina je apsurd Srbije, jer umesto da ima najvišu stopu zaposlenosti, ona ima najvišu stopu nezaposlenosti radno sposobnog stanovništva", ocenila je Mihajlović i upitala treba li još nešto treba reći o radu postojeće pokrajinske vlade.\nOna smatra da je od Vojvodine, kao regije bogate resursima, stvorena "sumorna slika koja ne donosi dobro nikom, ni građanima Vojvodine niti cele Srbije".\nMihajlovićeva je rekla da se ponekad pita kako to sadašnji pokrajinski premijer (Bojan Pajtić) "uopšte ima obraza da se pojavljuje po gradovima u Vojvodini i govori o napretku i budućnosti".\nNaglasivši da je Vojvodina veoma važan region Srbije, sa multietničnošću i multikulturalnošću koje su najintenzivnije u Evropi, ona je dodala da je ta pokrajina "poljoprivredni zlatni rudnik Srbije a cilj nas iz SNS jeste da je ne samo očuvamo već i unapredimo".\nZbog toga, istakla je Mihajlović, Vojvodina mora da ima stabilnu vlast a, kako je rekla, plaši se da to sada nemamo i zbog "promenjenih političkih prilika na nivou cele Srbije, velike krize u kojoj je Demokratska stranka".\n"Rezultati na lokalnim izborima govore o tome da su i u pokrajini neophodne promene i SNS traži da se ponovo proveri legitimnost postojeće vlasti i preispitaju želje građana", kazala je Mihajlović.\nOna je na pitanje koliko je realno da pokrajinski izbori budu do kraja ove godine odgovorila "Videćemo. Naš cilj, i kao SNS i kao Vlade, jeste ekonomski razvoj".


Konkurentnost mladih prilikom zapošljavanja – Institut za pravo i finansije\nYou are here: Home / Konkurentnost mladih prilikom zapošljavanja\nSeminar: Konkurentnost mladih prilikom zapošljavanja\nInstitut za pravo i finansije organizuje besplatan seminar na temu „Konkurentnost mladih prilikom zapošljavanja“, a svi učesnici seminara će po odslušanom predavanju dobiti i sertifikat u elektronskom obliku.\nSeminar će se održati u utorak, 3. novembra 2015. godine u SALI XY od 17 do 18 časova.\nNa seminaru će govoriti Nemanja Antić, osnivač i savetnik direktora i Vuk Mirčetić, direktor Instituta za pravo i finansije.\nDiplomirao na Ekonomskom fakultetu u Beogradu, a posle je završio MBA studije na University of Sheffield iz V\nRadio u Agenciji za privatizaciju, Ministarstvu ekonomije Srbije kao savetnik i saradnik za privatizacije, tržišta kapitala, tendere, aukcije, restrukturiranja, reorganizacije i stečaje preduzeća.\nTrenutno radi kao predavač na više ustanova i privrednih komora, i to na temama berzansko poslovanje, akcije, HOV, reorganizacije, M&A, monetarna i fisklana politika, investicioni fondovi.\nOsnivač je Instituta za pravo i finansije i prvi direktor. CEO je regionalnog kompaniji za proizovdnju, trgovinu i usluge MILITARIA iz Beograda, koji se bavi proizvodnjom, prometom i trgovinom vojne , policijske i bezbednosne oprme.\nLicencirani edukator i sertifikovani međunarodni trener, kao predavač radi od 2007. godine. U Institutu za pravo i finansije započinje karijeru kao predavač i šef istraživačkog tima 2012. godine, a 2015. postaje direktor Instituta.\nUsavršavao se u državi i infostranstvu, a institucije na kojima je stekao trenutna znanja su Pravni fakultet Univerziteta Union i Univerziteta Beograd, Oksford Univerzitet, Ruska federalna agencija za poslove mladih u okviru Vlade Rusije, British Council, American Councils for international education, Balkan Security Network, OEBS – Misija u Srbiji, pojedina domaća ministarstva i druge.\nOd 2014. godine obavlja funkciju savetnika predsednika Gradske opštine Voždovac. Iste godine, jedno od zaduženja koje dobija od predsednika Opštine je smanjenje stope nezaposlenosti. Svojim radom i zalaganjem uz izuzetnu saradnju sa Nacionalnom službom za zapošljavanje uspeva da smanji stopu nezaposlenosti za 1,9% (prema zvaničnim podacima Nacionalne službe za zapošljavanje) za period decembar – januar 2014.\nSvi zainteresovani se prijavljuju slanjem mejla na office@ipf.rs sa naznakom „Besplatan seminar“, a u telu poruke treba da navedu ime i prezime, godinu studija, fakultet i kontakt informacije – broj telefona i mejl.\nInstitut za pravo i finansije se bavi organizovanjem različitih sertifikovanih obrazovnih programa, a predavači Instituta su istaknuti predstavnici struke, profesori na fakultetima i međunarodni licencirani predavači i edukatori.\nZa više informacija možete posetiti sajt Instituta – www.ipf.rs, ili se obratiti Kabinetu Instituta putem mejla – office@ipf.rs ili putem telefona – 064.IPF.IPF.1 (064.473.473.1).


MISTERIOZNI ČOVEK SA ETNE: Kako je stradao muškarac čije je kosti sicilijanska policija pronašla u pećini\nKsenija Prodanović 11.11.2021. 15:42h\nPolicija ispituje nekoliko teorija o identitetu muškarca za koga veruju da je preminuo između 1970ih i 1990ih.\nPolicija Sicilije istražuje da li je skelen pronađen u skrivenoj pećini na planini Etna zapravo novinar koji je nestao pre više od 50 godina.\nLjudski ostaci pronađeni su u utorak uveče i veruje se da je reč o muškarcu koji je preminuo između 1970ih i početka 1990ih. Policija navodi da je reč o 50-godišnjaku visokom 170cm koji je imao "urođenu deformaciju nosa i usta".\nMuškarac je nosio crne pantalone, vuneni džemper, prugastu košulju i crnu kravatu. Uz ostatke su pronađeni i vuneni šešir i tamno zeleni kišni mantil, kao i nekoliko lira, Omega sat, češalj i Piveta cipele veličine 41.\nOstatke je slučajno pronašao pripadnik finansijske policije Katanije dok je sa svojim psom trenirao spasavanje alpinista u toj oblasti.\n"Oblast je veoma izolovana, povremeno odlazimo tamo na trening", rekao je potpukovnik Masimilijano Paćeto. "Zahvaljujući psu tragaču su ostaci pronađeni".\nPaćeto je misteriju "čoveka sa Etne", kako ga je nazvala italijanska štampa, uporedio sa romanima o inspektoru Montalbanu.\n"Nikada nešto slično nisam doživeo. U ovom trenutku, sve teorije su validne i ništa nije isključeno", rekao je on.\nPaćeto je rekao da je pećina na najvišem aktivnom vulkanu Evrope gotovo nepristupačna i da je vrlo moguće da čovek koji je u nju ušao, milom ili silom, nije mogao da pobegne. Prema prvim podacima, muškarac ne deluje kao da je preminuo nasilnom smrću.\nKako prenosi Gardijan, policija je dobila nekoliko poziva od otkrića ostataka.\nJedna linija istrage bavi se teorijom da je reč o Mauru de Mauru, 49-godišnjem novinaru koji je nestao u Palermu u septembru 1970. i čije telo nikada nije pronađeno. Verovalo se da je mafija otela i ubila De Maura jer je radio na priči o krijumčarenju droge između Sicilije i Sjedinjenih Država.\n"De Mauro je jedna od teorija koje razmatramo, ali istražujemo i druge osobe koje su nestale i koje su možda bile povezane sa kriminalnim aktivnostima. Ponavljam, u ovom trenutku ništa ne isključujemo", rekao je Paćeto.\nMISTERIJA HRVATA UBIJENOG U NEMAČKOJ: Počinitelj, motiv i okolnosti ubistva nepoznati, policija tapka u mraku\nLJUDSKA GREŠKA U SLUČAJU NESTANKA GABINOG DEČKA: Nadali smo se da je to bila smicalica i da ćemo ga naći skrivenog u spavaćoj sobi\nMISTERIOZNA SMRT MLADE KRISTINE Policija ne može da objasni odakle mrtvo telo u njihovom kombiju\nNEMCI U PARAGVAJU UBILI ZEMLJAKA ZBOG LEGENDARNIH VIOLINA: Stradivarjusa im dao na čuvanje, mučili ga do smrti zbog sertifikata


Mobotix dan - Uvodni seminar - Vucomm, Beograd, Srbija\nPočetnaVest: Mobotix dan - Uvodni seminar - Vucomm, Beograd, Srbija\n15. Juna u hotelu Holiday Inn na Novom Beogradu, održan je događaj pod nazivom "Mobotix dan - Uvodni seminar" u organizaciji kompanije Vucomm, koji je posvećen Mobotix IP sistemu za video nadzor.\nNa događaju, bilo je prisutno veliki broj učesnika , prijavljenih partnera, sadašnjih i budućih korisnika, iz velikog broja firmi, javnih ustanova i medija, što je pokazatelj velikog interesovanja poslovnog sveta za boljim i kvalitetnijim sistemima za video bezbednost.\nNakon par reči dobrodošlice i uvodnog izlaganja direktora kompanije Vucomm Nikole Vučkovića o dosadašnjim iskustvima u projektovanju i realizaciji sistema za video nadzor u Srbiji, reč je preuzeo gospodin Sercan Zor, Business Development Manager za jugoistočnu Evropu koji je nastavio priču o Mobotix-ovom konceptu i prednostima decentralizovanog sistema video nadzora. Nakon kraće pauze, Secan Zor je nastavio izlaganje o novitetima koje je Mobotix planira da izbaci na tržite do kraja ove godine, kao što je S14 kamera sa dva hemisferna sočiva, T24 displey - unutrašnja jedinica za T24 IP Video Interfon i nove verzije D14 kamere ( 180 stepeni i Fixed Lenses). Najveće interesovanje posetilaca je izvazvalo predavanje o novim softverskim funkcijama Q24 kamere tzv. Heatmap, brojanje osoba i automatsko kreiranje izveštaja, koje će moći da koriste i postojeći korisnici Q24 kamere preuzimanjem firmware potpuno besplatno sa veb portala oficijalnog Mobotix site-a. Na samom kraju, Nikola Vučković je predstavio i praktično demonstrirao Vucommovo rešenje integracije Mobotix kamere u Kućanaklik Home Automation sistem koje je dokazalo jednostavnost prilagođavanja Mobotix kamera i na druge sisteme.\nNakon teorijskog došao je red na praktični deo, gde su prisutni imali priliku da uživo isprobaju neke od modela Mobotix kamera koje su bile izložene i povezane u sistem. Zainteresovani su mogli da praktično prođu kroz kompletan proces konfiguracije Mobotix kamera i poigraju se nekim naprednim opcijama MxControlCenter-a, softvera za video menadžment. Za sva pitanja na raspolaganju su im bili inženjeri Vucomm-a.\nUz prigodan koktel, konferencija je završena u popodnevnim časovima.


Maršem bez incidenata DF obilježio godišnjicu protesta\nOko hiljadu pristalica opozicione koalicije Demokratski front protestovala je danas ulicama Podgorice, obilježavajući dvije godine od kada su njihove demonstracije okončane nasiljem, a desetine građana i policajaca zatražilo ljekarsku pomoć.\nLideri koalicije poručili su okupljenima da žele prelaznu vladu, fer i slobodne izbore u Crnoj Gori, poručujući da neće odustati od svoje borbe, te najavili povratak u parlament, čije sjednice, zajedno sa ostatkom opozicije, bojkotuju od prošlogodišnjih parlamentarnih izbora.\nOni su uputili još jedan poziv ostalim partijama opozicije da slijede njihove poteze, a lider Demokratske narodne partije, Milan Knežević, upozorio opozicione kolege da ne pokušavaju pregovarati sa vladom Duška Markovića.\n“I da ne sjedaju kao (Miodrag) Lekić, (Aleksa) Bečić i (Ranko) Krivokapić za sto sa Milom Đukanovićem, jer ako sjednu za sto sa Duškom Markovićem, Vrhovna komanda će prevrnuti sto”, rekao je Knežević. “67 puta smo uputili poziv opoziciji za zajedničko djelovanje, 56 puta smo ih zvali na proteste”\nOn je okupljenima poručio da Demokratski front neće odustati od svije borbe, i dodao da “nema povlačenja i nema predaje”, te da “nema tog sudije ili Katnića koji može uplašiti Front i najbrojniju vojsku na Balkanu”.\nNjegov koalicioni kolega, predsjednik Radničke partije Janko Vučinić, rekao je da je 24. oktobra 2015. “režim pokazao svoje pravo lice, a simpatizeri DF-a odnijeli pobjedu nad vlašću”.\n“DF će pobijediti na idućim izborima, i biće stožer buduće vlasti”, rekao je lider Radničke partije i dodao da “građanskom opozicijom upravlja ambasadorka SAD u Crnoj Gori, Margaret En Uehara.\nUčesnici protesta posjetili su lokacije na kojima su pripadnici Specijalne antiterorističke jedinice MUP-a upotrijebili silu nad demonstrantima, a neki od njih govorili su prisutnima o tom događaju.\n“Policija me je brutalno pretukla”, rekao je Milenko Kicović, navodeći da su ga pripadnici crnogorske policije tom prilikom “udarali nogama i palicama”.\nProlazeći pored zgrade Specijalnog državnog tužilaštva, protestanti su uzvikivali parole protiv Glavnog specijalnog tužioca, Milivoja Katnića, i bivšeg premijera a sada predsjednika vladajuće Demokratske partije socijalista, Mila Đukanovića.\nOstale opozicione partije nisu se odazvale pozivu lidera DF-a, niti su se oglasili povodom današnjeg protesta, a izostala je i reakcija vladajuće DPS.\nProtestni marš povodom dvije godine od nasilja kojim su okončani višednevni protesti DF-a završen je oko devet sati bez incidenata.


Pad cene nafte prouzrokovan prevelikom proizvodnjom\n„Pad cene nafte prouzrokovan je prevelikom proizvodnjom tog energenta, ali i usporavanjem kineske ekonomije”, rekao je ruski predsednik Vladimir Putin. „Kina je naš partner, saveznik, mi imamo veoma dobre odnose sa njima, ali trenutno imaju probleme, a veliku štetu trpi njihova ekonomija. Zbog toga, kao i zbog smanjivanja obima svetske …\nEvropska komisija je juče, 26. januara 2016. godine, u Briselu najavila investiciju od 63,8 miliona evra za prvi „Integrisani projekat” koji će biti finansiran u okviru programa LIFE. Odabrano je šest projekata sa ukupnim budžetom od 108,7 miliona evra od kojih 63,8 miliona sufinansira Evropska unija (dalje u tekstu EU). …\nPre 125 godina, Čarls Braun (Charles Brown) i Valter Boveri (Walter Boveri) osnovali su kompaniju BBC u Badenu, u Švajcarskoj. Kompanija se razvila u ABB koji je danas prisutan na globalnoj sceni i posluje u preko sto zemalja. Ove godine, ABB slavi 125. godišnjicu u Švajcarskoj. Kako bi započeo obeležavanje …\nNovi izveštaj Evropskog revizorskog suda (ECA) ukazao je na „neopravdano visoke troškove“ podrške ekološkim projektima u poljoprivredi koji se finansiraju iz fondova Evropske unije. Kao ekonomično se pokazalo samo pet od kontrolisanih 28 projekata u Velikoj Britaniji, Italiji, Danskoj i Portugaliji. Iz Suda upozoravaju da je problem verovatno i veći, …\nEvropi neophodan gas iz Rusije\nU okviru „Evropske konferencije o gasu“ koja se održava od 19. do 21. januara 2016. godine u Beču u Austriji istaknuto je da je gasovod „Severni tok 2“ neophodan Evropi. Generalni direktor austrijskog naftnog koncerna OMV gospodin Rajner Zele izjavio je da je za sigurnost u snabdevanju gasom neophodna diverzifikacija …\nRaskinut ugovor o izgradnji gasovoda „Južni tok“\nRuska kompanija „Gasprom“ saopštila je danas da je ugovor o izgradnji gasovoda „Južni tok“ raskinut, preneli su mediji. Ruska agencija Tas prenela je da je odbor direktora kompanije „Gasprom“ odobrio sporazum koji je postignut sa kompanijom „Južni tok transport B.V.“ o prekidu ugovora o garancijama koje se odnose na obaveze …\nPredsednik Poljske Andžej Duda i predsednik Evropskog saveta Donald Tusk složili su se da je dogradnja ruskog gasovoda na dnu Baltičkog mora, projekt „Severni tok 2“, politički i ekonomski neopravdan, preneli su poljski mediji. „Kada je u pitanju Severni tok stav Poljske se ne menja. Mi smatramo da je to …\n1 … 368 369 370 371 372 … 490


BTC $37.210 +0,88%\nETH $2.523 +3,40%\nBNB $382 +0,05%\nSOL $95 +0,28%\nXRP $0,63 +3,12%\nDOGE $0,15 +2,66%\nAmerički investitor i poznati bitkoin špekulant Tim Drejper tvrdio tokom rasprave sa bitkoin skepticima da je ova tehnologija "veća od Interneta".\nAmerički investitor i uticajna osoba u blokčein industriji Tim Drejper tvrdio je da je bitkoin (BTC) "veći od Interneta" i od nekoliko drugih važnih događaja u ljudskoj istoriji, tokom debate Intelligence Squared u Njujorku, prenosi CNBC 23. aprila.\nTokom debate - koju je Drejper pokrenuo zajedno sa generalnim direktorom kompanije Overstock i bitkoin špekulantom Patrikom Birnom protiv dva kripto skeptika - milijarder je uporedio bitkoin, a očigledno i blokčein uopšte, sa njegovim ranim investicijama u kompanije Tesla, Hotmail i Skype. On je otišao korak dalje navodeći da je bitkoin "veći od svih njih zajedno", te da značaj bitkoina i tehnologije koja stoji iza njega prevazilazi ona najznačajnija tehnološka dostignuća u ljudskoj istoriji, rekavši:\n"Veći je od gvozdenog doba, renesanse. Veći je od industrijske revolucije."\nDrejper je naglasio svoju često ponavljanu prognozu da za pet godina niko neće koristiti tradicionalni novac podržan od strane vlade:\n"Za pet godina želećete da platite kafu fiat valutom i oni će vam se smejati jer ne koristite kripto. Verujem da će doći trenutak kada nećete uopšte želeti bilo koju tradicionalnu valutu."\nU decembru 2017, investitor je i dalje čuvao oko 30.000 bitkoina koje je kupio na američkoj Marshals Service aukciji u 2014. godini, izveštava CNBC. Ako Drejper još uvek čuva svoje btikoine, investicija vredi skoro 270 miliona dolara u vreme pisanja.\nNa Intelligence Squared debati, Drejper je govorio o dominantnosti tržišta bitkoina, tvrdeći da će najveća kriptovaluta verovatno dobiti "dugotrajnu kripto bitku" protiv altkoina. U međuvremenu, dominantnost BTC-a ili procenat ukupne tržišne kapitalizacije, trenutno je oko 38%, što je manje od mesečnog maksimuma koji iznosi oko 44%.\nRanije u aprilu, tokom govora na svom Drejper univerzitetu, tajkun je predviđao da će BTC u naredne godine dostići neverovatnih 250.000 dolara. Drejper je nedavno dao intervju za Cointelegraph, u kojem je tvrdio da je "bitkoin očigledno lider" među kriptovalutama.


Senatorka Elizabet Voren odustala od izborne trke\nTanjug 5. marta 2020. 18:11\nBOSTON, 5. mart, (tanjug) – Senatorka iz Masačusetsa Elizabet Voren odlučila je da se povuče iz dalje trke za predsedničku nominaciju Demokratske stranke, piše današnji Njujork Tajms.\nPrema tumačenju sagovornika njujorškog dnevnika, bliskog saradnika Vorenove, ona je takvu odluku donela zbog loših rezultata, ali i pritisaka pojedinih krugova među demokratama, tačnije njihovih suigestija da se u kampanji drži političkog kursa koji naginje još više u levo od centra.\nOna je prošle jeseni bila jedan od najozbiljnijih demokratskih kandidata, ali po svemu sudeći u međuvremenu nije uspela na pravi način da prenese levičarski entuzijazam progresivne demokratske elite na radničku glasačku bazu stranke.\nPosle glasanja na „super utorak“, bilo je očigledno da je podrška njenih birača urušena, iako je odnela nadmoćnu pobedu nad kandidatom Majkom Blumbergom, centristom, milijarderom i bivšim gradonačelnikom Njujorka.\nTokom TV duela bilo je jasno da je Vorenova u svakom pogledu principijelna i sposobna kandidatkinja sa velikim političkim potencijalom, ali rezultati koje je ostvarila do sada to nisu ni približno potvrdili.\nInače, ona je u predizbornu trku ušla kao ljuti protivnik nagrizajuće i štetne moći novca i finanijskih lobija i pokazala da još neko osim senatora Bernija Sandersa može uspešno da planira i vodi kampanju sa malim budžetom i bez pomoći i učešća uticajnih i zahtevnih donatora.\nU analizi Njujorka Tajmsa se navodi da je politički pad senatorke Voren bio „odlazak u hiljadu koraka“, spor i ujednačen, a ne dramatičan, iznenadan i brz. Naime, ona je u Ajovi zauzela 3. mesto, isto kao u Nju Hempšajeru i Nevadi, a u Severnoj Karolini je bila peta.\nKonačan udarac njenim ambicijama i realnim izgledima na uspeh dobila je na izborima u svojoj matičnoj državi Masačusetsu, gde je očekivala sigurnu pobedu, a zauzela tek treće mesto.\nTako je trka za demokratsku nominaciju, u kojoj je startovao rekordan broj žena, spala na dva muškarca Džoa Bajdena (77) i Bernija Sandersa (78).\nAmerički mediji ocenjuju da se odustajanjem Vorenove ukazala povoljna prilika za Sandersa da ujedini leve snage u Demokratskoj stranci i dobije podršku progresivnog krila koje je podržavalo Vorenovu.


Notari upozoreni da vode računa o izmirenim poreznim obvezama klijenata\nPorezna uprava Federacije BiH uputila je javni poziv notarima u Federaciji BiH da, kao nosioci javne službe koja mora funkcionisati za dobrobit građana i pravnog sistema, prilikom obavljanja pravnih poslova čiji je predmet prenos ili sticanje vlasništva ili drugih stvarnih prava na nekretninama vode računa o izmirenim poreznim obavezama fizičke/pravne osobe koje se pojavljuju u postupku prenosa.\nS tim u vezi Porezna uprava ukazuje na odredbu člana 31. stav 1. Zakona o Poreznoj upravi FBiH kojim je propisana odgovornost osobe koja kupi ili primi na poklon imovinu (primalac) druge osobe (prenosica) za porezne obaveze prenosioca, ako je znala ili imala razlog da zna da je prenositelj ovu imovinu prenio na primaoca u cilju izbjegavanja plaćanja porezne obaveze.\nTakođer podsjećaju da je stvovima 1. i 3. člana 18. Zakona o finansijskom poslovanju propisano postupanje poduzetnika u uslovima nelikvidnosti, odnosno da poduzetnik u stanju nelikvidnosti ne smije obavljati nikakva plaćanja osim onih koja su nužna za redovno poslovanje, niti smije poduzimati radnje koje bi za posljedicu imale oštećenje ili dovođenje povjerilaca u neravnopravan položaj. To podrazumjeva preusmjeravanje novčanih i finansijskih tokova na druge osobe, davanje zajma, isplaćivanje akontacije dobiti ili dobiti, isplaćivanje dividende, obavljanje prijenosa prava na treće osobe, naročito na povezana društva, nabavku putničkih automobila i rezervnih dijelova za takva prijevozna sredstva, izdatke za poslovne zabave i smještaj i izdatke obveznika za reprezentaciju.\nPored toga, članom 55. stavom 1. Zakona o porezu na dobit je propisano da obveznik ne može vršiti isplate iz dobiti ukoliko na dan isplate ima neizmirenih obaveza na osnovu direktnih poreza i/ili doprinosa ili obaveza prema zaposlenicima sa osnova prihoda od nesamostalne djelatnosti. Stavom 2. istog člana je propisano da obveznik ne može davati pozajmice ili vršiti prijenos imovine na druge pravne osobe ukoliko ima neizmirenih obaveza na osnovu plaćanja javnih prihoda ili obaveza prema zaposlenicima, saopćeno je iz Porezne uprave FBiH.


Voćarstvo Srbija - NAVODNJAVANJE BOROVNICE\nKategorija: Ostalo\t Objavljeno nedelja, 28 decembar 2014 11:34\t Autor Voćar\tPogodaka: 3653\nNavodnjavanju kao neophodnoj meri plantažnog gajenja borovnice mora sa posvetiti posebne pažnja. Pored obezbeđenja dovoljnih količina vode mora se voditi računa i o njenom kvalitetu, hemijskom sastavu, pH vrednosti i sadržaju gvožđa. Potrebne su česte provere pH vrednosti da ne bi došlo do promene kiselosti supstrata na kome se gaji borovnica. U zavisnosti od fenofaze razvoja, dnevne količine vode variraju i veće su u periodu formiranja i razvoja poda i tokom berbe.\nVisoka koncentacija pojedinih elemenata u vodi za zalivanje, pored stalog može negativno uticati i na kvalitet plodova. Primera radi, visok sadržaj gvožđa može da izazove na bobicama pojavu pega braon boje koje smanjuju tržišnu vrednost plodova.Najkvalitetniji način zalivanja se obezbeđuje sistemom „kap po kap“. Upotrebom ovog sistema najracionalnije se koristi voda, biljke se ne kvase po površini lišća pri čemu se smanjuje opasnost od nastajanja i prenošenja bolesti.Nedostatak ovog sistema je njegova velika osetljivost na mehanička oštećenja i ispiranje lako pokretljivih elemenata(azot) iz zone kvašenja u dublje slojeve usled čega oni postaju nedostupni korenovom sistemu biljke.\nNavodnjavanje veštačkom kišom putem instaliranih stacionarnih ili pokretnih sistema ima brojne prednosti. Ovi sistemi se odlikuju dugim vekom upotrebe, ne predstavljaju smetnju pri izvođenju različitih operacija u zasadu i veoma se efikasno mogu upotrebiti pri zaštiti zasada od poznih prolećnih mrazeva. Posebno je značajna njihova uloga u stvaranju povoljnog mikroklimata u zasadau(vlažnosti vazduha koja se veoma povoljno odražava na kondiciono stanje biljaka), što nije slučaj sa primenom sistema „kap po kap“.\nTreći način manje efikasan je navodnjavanje vodenim kolima kojim se zalivanje vrši vrlo racionalno i kvalitetno. Sistem se sastoji od mini vodenih topova koji prave neprekidno vodeno kolo ispod biljke. Prečnik vodenog kola je obično jednak prečniku korenovog sistema. Upotreba bilo kog od ova tri sistema za navodnjavanje je u zavisnosti od spoljašnje temperature, vlažnosti zemljišta ili fenofaze u kojoj se biljka nalazi.\nKo je na mreži: 917 gostiju i nema prijavljenih članova


Vesti online / Vesti / Srbija / Niki Hejli traži okončanje mandata Unmika, Đurić poručuje da još ništa nije rešeno\nAmbasadorka SAD u Ujedinjenim nacijama Niki Hejli zatražila je od generalnog sekretara UN da se okonča mandat Unmika. Direktor Kancelarije Vlade Srbije za Kosovo i Metohiju Marko Đurić je poručio da će se Srbija toj inicijativi suprostaviti svim političkim i pravnim argumentima.\nMarko Đurić je na vanrednoj konferenciji za novinare rekao da Srbija smatra da bi usvajanje inicijative SAD predstavljalo "šamar mirovnim naporima", ali i povratak politici pritisaka.\n- Srbija će se ovoj inicijativi suprostaviti svim argumentima. I pravnim i političkim - rekao je Đurić.\n- Inicijativa je utoliko opasnija, jer dolazi u trenutku kada privremene kosovske institucije pokušavaju da formiraju vojsku Kosova - naveo je Đurić.\n- Želim još jednom da upozorim i podsetim da mandat misije UN na KiM (Unmik) nije ispunjen i u još jednom ključnom segmentu, a to je povratak prognanih i raseljenih. Misija UN na KiM za ovih 18 godina još nije ispunila nijedan od svojih glavnih zadataka zbog kojih je ustanovljena, a to je povratak preko 200.000 proteranih Srba i drugih nealbanaca sa KiM - naveo je Đurić.\nDodao je da će se o ovome obaviti konsultacije i razgovarati sa prijateljima i partnerima Srbije – stalnim članicama Saveta bezbednosti UN Rusijom, Kinom, kao i s drugim članicama Saveta bezbednosti.\nŠta piše u pismu koje je Niki Hejli uputila Guteresu?\nNiki Hejli je pismo u kojem od generalnog sekretara UN traži da se okonča mandat Unmika poslala 9. oktobra, istog dana kada je objavila da se povlači sa mesta ambasadora SAD u UN.\nOna je u pismu navela da je Unmik ostao nepromenjen uprkos napretku i stalnom ponavljanju stavova većine članica Saveta bezbednosti UN da je ispunio svoj mandat.\nKako je rekla, bez redovne revizije mandata i misije Unmika, "spoljne politike i stranke štetnih interesa" nastaviće da kao taoce drže vreme i važne resurse UN, zbog čega zahteva od Generalnog sekreterijata da iskoristi svoj uticaj i inicira da se napravi izlazna strategija za Unmik.\n- Preduzimanjem takvih koraka, SB UN će moći da proceni i oceni prisustvo UN misije na Kosovu, kao što radimo sa svim mirovnim misijama. Preduzimanjem tog koraka takođe ćemo unaprediti normalizaciju odnosa Srbije i Kosova i njihov zajednički cilj, da se integrišu sa evropskim susedima. Takođe sam uverena da će takva procena rada Unmika i izlazna strategija očuvati integritet vaših sjajnih napora u sprovođenju reformi mirovnih misija - napisala je Niki Hejli.\nKako je navela, kada mirovne misije UN obave dobar posao, države u kojma se nalaze u stanju su da okončaju konflikt, uspostave demokratske političke procese i razviju sopstvene kapacitete.\n- Već više godina, misija UN na Kosovu pružala je primer uspešne misije koja rešava složen konflikt. Uspeh Kosova, obeležen desetogodišnjicom proglašenja nezavisnosti, trebalo bi da bude razlog za slavlje i simbol velikog doprinosa koji su UN dale u očuvanju mira i stabilnosti u Evropi - navela je Niki Hejli.\nSRBIJA Đurić: Izbori imaju referendumski karakter\nSRBIJA Ðuriću zabranjen ulazak na Kosovo


F-313 novi "stealth lovac" Irana?!\nIran je predstavio novi lovački avion „Osvajač“ F 313 (Qaher) projektovan od strane iranskih inžinjera, javili su lokalni mediji. Prema rečima predsednika Mahmuda Ahmadinedžada taj lovac je jedan od “najsavršenijih u svetu”. Iako nosi “osvajački” naziv, predsednik naglašava da je reč o isključivo odbrambenom projektu i da zapravo šalje “poruku mira” :)\nMinistar odbrane Irana Ahmad Vadihi je rekao da je avion skoro sasvim neprimetan za radare i može koristiti kratke piste za poletanje i sletanje?!\nIpak, ono što se da primetiti sa zvaničnih fotografija, avion je prilično malih dimenzija, malih krilnih površina, bez podvesnih tačaka za ubojna sredstva i nema čak ni HUD. Takođe, nema mesta ni u trupu za ubojna sredstva, a stajni trap je kao skinut sa neke jedrilice. Nadalje, izbacivo sedište, ako je uopšte izbacivo :) je premalo i nema mesta za padobran i kiseoničku opremu.\nSve ovo vodi do zaključka da se samo radi od umanjenoj maketi kojim treba da se zaplaši Izrael i saveznici. Još smešnije, svi natpisi upozorenja i obaveštenja na avionu, inače namenjena za opsluživanje su na engleskom jeziku :)\nTags F313, Iran, lovac, Qaher Author Goran Aničić\nPrevious Previous post: Nova verzija Su-34 uvedena u operativnu upotrebu\nNext Next post: Moskovske kapsule za spavanje


Rušenje Zaštitnika građana » Ombudsman\n« Janković: Važno je promovisanje korpusa ljudskih prava\nNelegitiman rad Visokog saveta sudstva »\nRušenje Zaštitnika građana\nSavez udruženja Kuća ljudskih prava i demokratije (Građanske inicijative, Beogradski centar za ljudska prava, Komitet pravnika za ljudska prava, Helsinški odbor za zaštitu ljudskih prava u Srbiji i Centar za praktičnu politiku) traži od Vlade Srbije da zaustavi pokušaje Ministarstva pravde da se smanje ovlašćenja Zaštitnika građana i ugrozi rad jedne od retkih nezavisnih institucija u Srbiji.\nPrema pisanju lista „Blic“ Ministarstvo pravde pokušava da kroz mišljenje na nacrt Zakona o izmenama i dopunama Zakona o zaštitniku građana izuzme iz nadležnosti ove institucije kontrolu rada Državnog veća tužilaca i Visokog saveta sudstva, kao i da suzi mandat Zaštitnika građana. Izuzimanje pomenutih tela iz kontrole Zaštitnika građana očigledna je odmazda zbog mišljenja Zaštitnika da je rad Visokog saveta sudstva nelegalan u krnjem sastavu, kao i sve odluke koje su tako donesene.\nSmanjenje nadležnosti institucije koja se bavi zaštitom ljudskih prava predstavljalo bi sužavanje dostignutog stepena ljudskih prava u Srbiji, što je zabranjeno Ustavom i međunarodnim ugovorima iz ove oblasti. Podsećamo javnost da je mandat Zaštitnika građana od sedam godina jedna od mera kojom bi se sprečilo da izbor na ovu funkciju zavisi od aktuelnog saziva Skupštine i time od političkog voluntarizma vladajuće većine.\nPo ocenama svih međunarodnih i domaćih institucija i organizacija koje se bave ljudskim pravima, Zaštitnik građana uspeo je u proteklom periodu da izgradi nezavisnu i profesionalnu instituciju koja predstavlja jednu od retkih brana kršenju ljudskih prava i neprofesionalnom radu državne uprave u Srbiji. Ministarstvo pravde Republike Srbije svojim ponašanjem već duže vreme ugrožava ljudska prava i vladavinu prava u Srbiji, daje podršku neustavnim i nezakonitim odlukama Visokog saveta sudstva i odgovorno je za jednu od najneuspelijih reformi u Srbiji od 5. oktobra 2000. godine.\nKuća ljudskih prava i demokratije odlučna je da istraje u odbrani svih nezavisnih institucija koje svoj posao obavljaju savesno i profesionalno. Smanjenje ovlašćenja i skraćivanje mandata Zaštitniku građana predstavljali bi jasnu poruku Vlade građanima da se borci za zaštitu ljudskih prava u Srbiji kažnjavaju i da se odustalo od izgradnje vladavine prava u zemlji. Sve političke stranke koje podrže ovakvo mišljenje Ministarstva pravde, a posebno Demokratska stranka, čiji funkcioneri upravljaju tim ministarstvom, biće odgovorne ugrožavanje vladavine prava u Srbiji i smanjenje dostignutog stepena zaštite ljudskih prava.


Rast od 6% BDP nije nemoguć, važne velike javne investicije\nTanjug 2. decembra 2020. 15:37\nBEOGRAD – Velike javne investicije i deficit od tri odsto, koji je na nivou kriterijuma Mastrihta, dobre su strane predloga budžeta, a ambiciozna stopa rasta od šest odsto mogla bi da bude njegova slabost pošto niko ne zna kada će biti kraj korone, rekao je danas profesor ekonomije Ljubodrag Savić.\nOn je rekao Tanjug da su javne investicije neophodne za visoke stope rasta, kao i da se od njih ne sme odustati, niti od rasta penzija.\n„To su dve kategorije koje treba da budu zakovane, jer su investicije razvojna, a penzije socijalna mera“, kaže Savić.\nDodaje da je Srbija definitivno i konačno uhvatila talas značajnog investiranja u javne projekte koji ne donose efekte godinu za godinu, ali da sigurno donose značajne efekte u dužem vremenskom periodu.\n„Za pohvalu u okviru budžeta je što je država Srbije veoma ambiciozna u planiranju velikih iznosa za javne investicije. Ako od nečega bude trebalo da se odustane, onda to mogu biti subvencije, ili neki manje važni i ne tako hitni projekti. Ali su svakako autoputevi, razvoj železničke infrastrukture poslednje od čega treba odustati“, smatra on.\nNa ideje u javnosti da je trebalo predvideti zamrzavanje plata u javnom sektoru Savić odgovara pitanjem – a kome plate treba zamrznuti.\n„Ne može me niko ubediti da treba zamrznuti plate ljudima koji su danas naši heroji, a to nisu samo lekari jer mi ne vidimo mnoge ljude u zdravstvu koji daju jednak ako ne i veći doprinos“, ističe sagovornik Tanjuga.\nDodaje da mu, ipak, padaju u oči „visoke plate u EPS-u, jer ta javna kompanija ima monopolsku poziciju“.\n„Odgovorna država možda može da razmišlja da odustane od linearnog povećavanja plata u javnom sektoru. Ali, država mora zrelo da razmisli šta je u ovom trenutku ali i u narednom periodu najvažnije za Srbiju“, kaže Savić.\nOn podseća da je i ranije lekarima trebalo povećati plate, obezbediiti specijalizacije i rešiti stambeno pitanje pa ne bi išli u inostranstvo.\n„Uvek kada razmišljamo o smanjenju troškova i racionalizaciji, moramo razmišljati i o tome šta je važnije za većinu ljudi. Nisu nama kafane i noćni klubovi najvažniji u državi iako je to sada izbilo u prvi plan pa da ako se ne pomogne i ne preživi – Srbija neće preživeti“, navodi Savić.\nGovoreći o predviđenom rastu BDP-a u 2021. godini od šest odsto, profesor smatra da to, ipak, neće biti jednostavno ostvariti, pošto je to relativno visoka stopa rasta za naše prilike.\nSavić uprkos tome ne isključuje mogućnost dostizanja rasta od šest odsto.\n„Da bi se održao deficit od tri odsto treba očekivati rast srpske privrede od šest odsto. To ostvariti u doba korone i velike neizvesnosti nije tako jednostavan zadatak“, napomenuo je on.\nNavodi da je, ipak, u redu da država sebi da zadatak da ostvari tako ambicioznu stopu rasta, ali da tu leži i određena slabost.\nSavić kaže da se kroz predlog budžeta za 2021. godini vidi da srpska vlada iz godine i godine sve transparentnije i jasnije budžetira i pravi plan za narednu godinu.\nTakođe, dodaje da u takvom pravljenju budžeta vidi sve veću odgovornost i znanje Vlade Srbije.\nZa podršku u razvoju poslovne infrastrukture milijardu din\nPrivrednici iz sveta lakše u SR, uz najavu Privrednoj komori\nJavni dug evrozone dostigao 97,3 posto BDP-a


Dodik: Ne pozivam na rat, oni u Sarajevu žele da se uruši Srbija - 27.02.2020, Sputnik Srbija\nDodik: Ne pozivam na rat, oni u Sarajevu žele da se uruši Srbija\nSrpski član Predsedništva BiH Milorad Dodik izjavio je da ne poziva na rat, sukobe i secesiju Republike Srpske, ali da ima razgovora o tome. 27.02.2020, Sputnik Srbija\nAko ostane pri ovim stavovima i dobije podršku svih Srba, ne računajući izdajnike, uspeće da se odbrani i da odbrani R S, ali ako doživi izdaju od svojih kao što su prošli Karadžić i Mladić i mnogi drugi iz R S i Milošević i mnogi drugi iz Srbije, svi ćemo proći zlo i naopako.\n13:26 27.02.2020 (Osveženo: 03:56 26.08.2021)\nSrpski član Predsedništva BiH Milorad Dodik izjavio je da ne poziva na rat, sukobe i secesiju Republike Srpske, ali da ima razgovora o tome.\n"Teški verbalni sukobi neće ugroziti mir. Ni u jednoj svojoj izjavi nikada se nisam pozvao na oružani sukob. Ne pozivamo na rat, na sukobe, secesije nema u dokumentima RS, ali o tome naravno ima razgovora", kazao je Dodik na konferenciji za novinare u Banjaluci.\nOn je rekao da je njegov cilj da se RS vrate njene nadležnosti, da se BiH vrati na izvorni Dejton, "bez obzira što neki medjunarodni moćnici tvrde da to nije moguće".\nSrpski član Predsedništva je ocenio da je BiH "propala država, koja može preživeti jedino ako se vrati izvorom Dejtonu, u kome će biti dva ravnopravna entiteta i tri konstitutivna naroda".\n"Razmatraćemo i druge mere. Nakon što je juče podržana inicijativa o smeni aktuelnog Visokog sudskog i tužilačkog saveta (VSTS) sa Milanom Tegeltijom na čelu, logična reakcija je da RS povuče svoju saglasnost u vezi sa postojanjem VSTS", kazao je Dodik.\nOn je rekao i da Narodna skupština RS neće povući nijedan od zaključaka u vezi sa Ustavnim sudom BiH, dodavši da je plan "muslimanske politike" i dela medjunarodne zajednice da se kroz institucije BiH, odnosno putem odluka Ustavnog suda BiH, ruši Dejtonski sporazum.\nDodao je da zvaničnici RS neće podleći medjunarodnim pritiscima i pretnjama sankcijama, navodeći da su visoki predstavnik u BiH Valentin Incko, kao i njegovi prethodnici, "zlotvori prema Srbima".\nDodik je kazao da je lider Stranke demokratske akcije Bakir Izetbegović juče u Sarajevu pokazao "izliv mržnje" prema Srbiji, njenom predsedniku Aleksandru Vučiću i RS, srpskom narodnu i njegovoj istoriji.\n"Oni u Sarajevu žele da se uruši Srbija, koja im smeta jer je ekonomski jaka. Oni smatraju da, ako sklone Vučića, da bi Srbija ušla u višedecenijsku nestabilnost", ocenio je srpski član Predsedništva BiH.\nPrema njegovim rečima, Vučić je "čovek mira u regionu", koji podržava teritorijalni integritet i suverenitet BiH, ali takođe vodi brigu o srpskom narodu u BiH.\nIzetbegović sprovodi izlapelu politiku\nPredsednik Srbije, naveo je Dodik, takođe pokušava da održi dobar odnos Bošnjaka i Srba, ali to "nije dovoljno izlapeloj politici Bakira Izetbegovića".\nDodik optužio Bakira Izetbegovića da želi da sprovede "Islamsku deklaraciju", čiji je tvorac njegov otac Alija Izetbegović, s ciljem da BiH, uz podršku medjunarodnog faktora, postane islamska država u kojoj Srbi i Hrvati neće imati nikakva prava.\n"Mi više verujemo u Srbiju nego u BiH", kazao je dalje Dodik, upućujući poruku Izetbegovićiu da Banjaluka "nikada neće biti šeher". On je ocenio da Banjaluka "više pripada Vučiću nego Izetbegoviću".\nSrpski član Predsedništva BiH izneo je teške optužbe na račun pojedinih američkih diplomata i visokih predstavnika, navodeći da, kako je ocenio, rade za "muslimansku politiku", čiji je cilj destabilizacija RS.\nDodik je još kazao da on nikada nije pretio oružjem, dok s druge strane, od Izetbegovića, postoje takve pretnje, ali medjunarodni zvaničnici na to ne reaguju.\nNavodeći da je Izetbegović pozvao Tužilaštvo BiH da pokrene krivični postupak protiv njega i predsednice RS Željke Cvijanović zbog neprihvatanja odluka Ustavnog suda BiH i blokade rada državnih organa, on je rekao da se poziva Tužilaštvo da procesuira njega i Cvijanovićku, a da nikada nisu uhapšene osobe koje su napale Vućiča prilikom njegove posete Potočarima u julu 2015.\nDodik je optužio i opozicione stranke u RS, SDS i PDP, da su "izdajničke" i da su "podanici" SDA i bošnjačke politike.\n"Neće nas disciplinovati. BiH je propala država i može preživeti samo ako se vrati izvornom Dejtonu", zaključio je Dodik.\n27 Februar 2020, 17:43


Vučić: Prvi put čujem za incidente na stadionu zbog skandiranja protiv mene | Novinska agencija Beta\n18:50 - VestiSrpska lista: Odbijen predlog da se specijalne jedinice kosovske policije zamene vojnicima KFOR-a\n18:45 - VestiMarin Le Pen za uvodjenje termina nacionalni prioritet u Ustav Francuske\nPOLITIKA | 27.07.2021 13:25 > 27.07 13:25\nVučić: Prvi put čujem za incidente na stadionu zbog skandiranja protiv mene\nPredsednik Srbije Aleksandar Vučić izjavio je danas da ne zna da su pripadnici kriminalnog klana Veljka Belivuka prisustvovali svečanosti povodom njegove inauguracije ispred parlamenta i otvaranju atletskog stadiona u Novom Pazaru i da prvi put čuje da je na utakmici Partizana došlo do tuče kada je jedna grupa navijača napala deo publike koji je skandirao slogane protiv njega.\nVučić je novinarima rekao da ne zna ko je sve bio na inauguraciji i ispred parlamenta jer je tu mogao da dodje svako i da on nikada ne bi bio spreman da kaže da je i opoziciona političarka Marinika Tepić prodavala drogu samo zato što poznaje osobu koja je za to optuživana.\n"O meni vode računa gde god da idem. I uvek se zna ko je bio tamo od lica bezbednosno interesantnih. Ali na stadionu ili na mitinzima, gde ima pet, šest, deset ili dvadeset hiljada ljudi, to je nemoguće", rekao je on.\nVučić je na pitanje o incidnetu na utakmici Partizana i Dunajske Strede rekao da nikada nije čuo da su navijači preskočili sa južne na istočnu tribinu i napali ljude koji su skandirali protiv njega.\n"Ne znam o kakvom preskakanju tribina govorite i o čemu se radi. Ali bukvalno pojma nemam... Nemam problem sa tim da mi viču: 'Vučiću pederu', mene samo zanima da bude mir i red. Nisam čuo ni da se dogodio incident i da je bilo ko povredjen ili priveden. Ali sam siguran da ćemo napraviti da i fudbal ozbiljno napreduje kao i svi sportovi", rekao je on.\nŠto se tiče takozvanog ubistva na tramvajskim šinama koji je počinila Belivukova grupa, Vučić je rekao da se na tom slučaju i dalje vodi istraga i da će biti privedeni svi oni iz policije koji su opstruirali da se nadje ubica.\n"Da možemo da dokažemo ko je u tom učestvovao, oni bi odmah bili uhapšeni. Istraga se vodi i čim se pojavi neki nov detalj, oni će odmah biti uhapšeni. A to nije mogao da bude jedan čovek, nego više njih", rekao je on.\nOn je kao gluposti označio zahteve da on i ministar policije Aleksandar Vulin budu saslušani po pitanju iskaza Belivuka i rekao da ne postoji niko ko veruje u laži da su njih dvojica vlasnici kuće u kojima je Belivukova banda ubijala svoje protivnike.\n"Ne postoji niko ko veruje u to ali je njihova mržnja patološka. Ne mogu da ponude bolju politiku od nas pa onda hoće da nam unište porodicu i život i stvore negativnu atmosferu koja bi dovela do ko zna čega", rekao je on.\nVučić je negirao da je Belivuk bio član njegove Srpske napredne stranke (SNS) i pozvao ga da kaže kada se učlanio jer o tome ne postoje podaci.\n"Ali mi hapsimo i ministre i poslanike SNS. Da jeste bio član, to bi govorilo o SNS u dobrom svetlu", dodao je Vučić.\nNavaljni na meti novih optužbi (VIDEO)\nSrpska lista: Odbijen predlog da se specijalne jedinice kosovske ...\nMarin Le Pen za uvodjenje termina nacionalni prioritet u Ustav ...


KNovosađanka D.K. (65) preminula je u petak u ambulanti Doma zdravlja, iako je troje lekara i pet medicinskih sestara pokušalo da joj pomogne.\nKako tvrdi ćerka nesrećne žene, pre nego što je majku dovela u ambulantu, bile su u Urgentnom centru, u kom su odbili da ih prime jer nisu imali uput lekara. Portparolka Kliničkog centra, Jelena Jurišin, međutim, negira ove navode i kaže da niko od lekara ne bi vratio ženu kojoj je loše.\nOna objašnjava da je jasno da pacijenti treba da imaju uput, ali da u Urgentnom centru primaju i pacijente koji nemaju ni ličnu kartu, niti zdravstvenu knjižicu. Jelena Jurišin dodaje da bi da postoji bilo kakva sumnja da nešto nisu dobro uradili došlo do istrage, ali da ih nije zvala ni policija, niti istražni sudija.\nU Domu zdravlja kažu da ništa nisu mogli da učine, jer je žena bila u veoma lošem stanju. Odmah po dolasku u ambulantu pala je u komu, izazavanu dijabetesom, a uzrok smrti najverovatnije je srčani udar. Portparolka Doma zdavlja, Olga Ješić, kaže da su pozvali hitnu pomoć, ali i odmah započeli reanimaciju. Pošto je žena umrla, pozvana je i policija i dežurni istražni sudija, a telo je odneto u Zavod za sudsku medicinu.


Enver Bijedić oštro na račun CIK-a – Radio Studio D ::: 99,40 i 97,40 FM\nEnver Bijedić oštro na račun CIK-a\nAko Centralna izborna komisija BiH ne bude htjela na ispravan način sagledati naše žalbe, SDP BiH će taj problem pokušati riješiti putem krivičnih prijava. Kazao je to danas Enver Bijedić, član Predsjedništva SDP BiH, uoči sjednice ovog stranačkog tijela, na kojoj će se, dodao je, još jednom raspravljati o “nezakonitom oduzimanju kompenzacijskih mandata”.\nUstvrdio je da CIK radi samo u interesu nacionalnih stranaka, te da SDP poziva međunarodnu zajednicu da se aktivno uključi u rješavanje problema.\nKomentirajući sastanak Milorada Dodika i Dragana Čovića, lidera SNSD-a i HDZ BiH, rekao je da su to stari koalicijski partneri koji su sjeli vjerovatno da obnove veze.\n– Treba priznati da imaju dobar izborni rezultat i imaju pravo da se organizuju i prave neku vrstu koalicije da bi se vlast što prije formirala. Ako njihova inicijativa bude išla ka bržoj implementaciji vlasti, to je dobro, a nadam se da tu ostale stranke neće biti zakinute – istaknuo je Bijedić.\nPodsjetio je da će SDP pokušati formirati vlast u pojedinim kantonima, te ponovio da to neće biti vlast da bi se zauzele pozicije i da nije cilj matematička već programska koalicija.\nPrevious article Sarajevo utkalo sebe u perike najhrabrijih mališana\nNext article Ključni meč za zmajeve igrat će se u četvrtak


Krivokapić: Vlada neće dozvoliti nikome da sprovodi hajdučiju - BIGportal.ba\n25 Februara, 2021 25 Februara, 2021 052\nPremijer Crne Gore Zdravko Krivokapić izjavio je da ono što se dešava danas u Tuzima ne služi na čast nikome, te naglasio da epidemiološke mjere imaju cilj da zaštite stanovnike te lokalne zajednice i da “Vlada neće dozvoliti nikome da sprovodi hajdučiju”.\n“Nove epidemiološke mjere imaju za cilj da zaštite građane opštine Tuzi jer time pokazujemo da nam je zdravlje građana iznad svega”, rekao je Krivokapić.\n“Ne zbog toga što ne poštujem građane, već zato što je riječ o običnoj političkoj predstavi. Ova vlada neće dozvoliti nikome da sprovodi hajdučiju jer niko ne može biti jači od države”, kazao je Krivokapić.\n“Ne želim da optužujem bilo koga za ovu aktivnost ali je indikativno da je gospodin Đeljošaj želio da ovaj zdravstveni problem prevede u politički. Ako bi građani Podgorice posjetili ugostiteljske objekte u Tuzima i Danilovgradu, onda bi podgorička bolnica bila prepuna građana te dvije opštine. Da se to ne bi desilo, mi smo se odlučili za ove mjere koje nisu ni ekonomske, niti političke, već isključivo zdravstvene”, izjavio je Krivokapić putem video-linka Vlade Crne Gore.


Najveći gubitnici među milijarderima u 2018. godini – The PRESTIGE\nBlumberg je nedavno objavio listu najvećih pobednika među milijarderima ove godine, na kojoj su se, pored poznatih Bezosa, Vorena i Gejsta, našla neka i manje poznata imena, poput osnivača kineske kompanije za smart telefone Xiaomi, Lei Juna, ali i najbogatijeg japanca Tadaši Janaia\nNa primer, osnivač društvene mreže Fejsbuk Mark Zakerberg, je kako pišu, možda ove godine izgubio 14,1 milijardu dolara. Ali verovatno se i ne brine previše zbog toga, jer se ipak procenjuje da je njegovo bogatstvo oko 58,7 milijardi dolara.\nNa listi najvećih gubitaša iza Zakerberga našao se Džordž Šafler, vlasnik nemačke kompanije Schaeffler, koji je izgubio oko 701 miliona dolara, pa se sada njegovo bogatstvo procenjuje na oko 12,5 milijardi dolara.\nVelikog novčanog gubitka ove godine nije bio pošteđen ni osnivač Alibabe, Džek Ma, koji je smanjio svoje bogatstvo za 7,42 milijarde dolara.\nPogledajte ko se još od milijardera našao na toj na gubitničkoj listi:


Peta medalja za atletičarke Javora na Državnim prvenstvima u ovoj godini\nU Vršcu je, u organizaciji Atletskog saveza Srbije, održano Prvenstvo Srbije u planinskom trčanju za 2020.godinu.\nOpširnije: Peta medalja za atletičarke Javora na Državnim prvenstvima u ovoj godini Dodaj novi komentar\nVELJKO ZLATAN NA KUPU SRBIJE!!!\nNa Kupu Srbije za kadete, juniore i seniore, odrzanom ovog vikenda u Kragujevcu, Veljko Jelic, iz karate kluba Javor ivanjica, osvojio je prvo mesto\nOpširnije: VELJKO ZLATAN NA KUPU SRBIJE!!! Dodaj novi komentar\nPožar u Ivanjici (VIDEO)\nU požaru koji je noćas nešto posle tri časa izbio u objektu Zorana Mijajlovića kod ivanjičkog Žitoprometa sve je izgorelo, nameštaj, pločasti meterijali, mašine…\nOpširnije: Požar u Ivanjici (VIDEO) Dodaj novi komentar\nAgronomski fakultet u Čačku obeležio 42 godine uspešnog rada\nAgronomski fakultet u Čačku, juče je obeležio 42 godine uspešnog rada i obrazovnog procesa.\nOpširnije: Agronomski fakultet u Čačku obeležio 42 godine uspešnog rada Dodaj novi komentar\nLepa tradicija: Loznica se đacima generacije zahvalila bilbordom u centru grada\nOpširnije: Lepa tradicija: Loznica se đacima generacije zahvalila bilbordom u centru grada Dodaj novi komentar\nZbog neophodnih radova na dalekovodu Srednju Reku dana 15 i 16.10.2020.godine u vremenu od 08:00 do 17:00 časova bez električne energije biće kupci iz Srednje Reke i Gradca.\nOpširnije: Obaveštenje o prekidu električne energije Dodaj novi komentar\nIvanjica:PODELJENA SREĆA, DVA PUTA JE VEĆA\nU Ivanjici se posetom vrtićima, osnovnim školama i Dnevnom centru Otvorena vrata završava dečija nedelja koja je ove godine održana u posebnim uslovima.\nOpširnije: Ivanjica:PODELJENA SREĆA, DVA PUTA JE VEĆA Dodaj novi komentar\nStrana 12 od 348


Blog - Inspirativne priče i saveti - pročitajte na sajtu Jedi Putuj Voli\nRecept Chia puding\nHedonist Place Zlatibor @hedonistplace\nAko ste osoba koja sa zadovoljstvom voli da čuje savete i inspirativne priče, onda je ovo mesto za vas. Blog je mesto gde možete pročitati moja životna iskustva i instiprativne priče koje mogu da Vas motivišu ili da Vam pomognu. Ja sam devojčica koja svoju ljubav, misli, maštanja, emocije, strahove, savete, iskustva i otkrića nesebično prenosi na papir, jer papir trpi sve! Na blog gledajte kao mesto gde ćete se osećati slobodno i gde ćete komunicirati zajedno sa mnom kako bismo unapredili sebe. Želim sa Vama da podelim sve ono što svakodnevno saznam i da zajedno na kvalitetan način rešimo sve probleme i nedoumice.\nGde ide svest ide i energija\nod: Jovana 30/01/2019\nDandapani je bivši monah, Hindu sveštenik, preduzetnik, međunarodno poznati govornik, učitelj meditacije, trener, suprug. Monah sa iPhone telefonom i MacBook kompjuterom koji kaže da niko nema prava da…\nSistemske konstalacije – Energetska metoda razbijanja blokada i rešavanja problema\nod: Jovana 11/02/2019\nSistemske konstelacije su fenomenološki, transgeneracijski, iskustveni, vanvremenski i vanprostorni metod kojim se može uspešno uticati na razne vrste problema. Sistemske konstelacije su nastale razvojem i…\nod: Jovana 14/03/2019\nJa sam svoje pisanje “Jutarnjih stranica” započela pre nekoliko meseci zahvaljujući savetu moje divne mentorke Žane i njenoj preporuci da pročitam knjigu Džulije Kamerun “Put umetnika”. Mogu slobodno da…\nVision Board – Tabla želja\nod: Jovana 18/03/2019\nDa li imate svoju tablu želja ili bar vizualizujete slike koje želite da živite i imate jasan cilj?! Vision board ili tabla želja se već decenijama koristi…\nod: Jovana 11/04/2019\nNaše postavljanje granica je uslovljeno događajima, uverenjima i iskustvima iz detinjstva. Plašimo se da postavimo granice iz straha da ćemo biti odbačeni,…


Feb 20, 2020 mt:s, Telekom-Srbija\nKompanije Telekom Srbija, m:tel BiH i m:tel Crna Gora, članice Telekom Srbija grupe, organizovale su u Banja Luci finale trećeg po redu takmičenja u izradi aplikacija za mobilne uređaje „Regionalni app izazov“. U finalu je učestvovalo 15 timova srednjoškolaca, po pet iz svake zemlje, čije su aplikacije pobedile na nacionalnim takmičenjima.\nStručni žiri trećeg regionalnog takmičenja kao najbolje proglasio je aplikacije „Starlight“ tima iz gimnazije „Svetozar Marković“ iz Niša, „KuMe“ (Kućni menadžer) tima iz Gimnazije „Banjaluka“ i „MojRED“ tima iz Elektrotehničke škole „Vaso Aligrudić“ iz Podgorice, koji su nagrađeni putovanjem u Porto, na prestižnu NDC IT konferenciju.\nSpecijalna nagrada za inovativnost „Snaga inovacije – Igor Osmokrović“ dodeljena je timu iz elektrotehničke škole „Vaso Aligrudić“ iz Podgorice, za aplikaciju „Đe si, istoriju ponesi!“ Članovi ovog tima nagrađeni su pametnim telefonima.\nČestitajući pobednicima, generalni direktor Telekoma Srbija Predrag Ćulibrk istakao je da su kompanije u okviru Telekom Srbija grupe strateški opredeljene za inovacije i razvoj savremenih tehnologija i da kroz projekte kao što je Regionalni app izazov ohrabruju mlade da se osmele i svoje ideje realizuju stalnim usavršavanjem i praktičnom primenom svog znanja.\n„U Srbiji se već devet godina uspešno realizuje mts app konkurs, a on je od pre tri godine dobio i regionalni karakter, tako da se danas uspešno sprovodi i u BiH i u Crnoj Gori. Kao što znate, Telekom Srbija grupa ima za cilj da se regionalno pozicionira u skoro svim sferama našeg poslovanja. Da bismo to učinili važno je da ulažemo u zajednicu i, koliko god je to u našoj moći, kreiramo bolju atmosferu u svim zemljama u kojima poslujemo. Zato se trudimo da najviše ulažemo u mlade i obrazovanje, jer je to zaista najkvalitetnije ulaganje u budućnost“, rekao je Predrag Ćulibrk i zahvalio se đacima iz sve tri zemlje koji su uspešno odgovorili na sve uslove konkursa, ali i svim kolegama koje već godinama sa mnogo entuzijazma realizuju ovaj značajan projekat.\nVladimir Lučić, izvršni direktor m:tel-a CG i koordinator za internet i multimediju Telekom Srbija grupe rekao je kako su takmičari iz sve tri države napravili značajan korak u digitalni svet i da veruje da će se za ove mlade ljude tek čuti.\n„Lepo je biti točak u mehanizmu ovakve priče i izuzetno smo ponosni na sve učesnike takmičenja i njihove mentore koji su pokazali znanje, viziju i timski duh. Uvek je pravo zadovoljstvo posmatrati proces kreiranja aplikacija koje olakšavaju komunikaciju u savremenom svetu – od ideje do realizacije. Još je veće zadovoljstvo kada vaša kompanija motiviše mlade ljude da vredno rade i budu proaktivni jer to, bez izuzetka, daje rezultat”, dodao je Vladimir Lučić.\nMarko Lopičić, generalni direktor kompanije m:tel BiH, izrazio je zadovoljstvo što je upravo kompanija m:tel BiH domaćin ovogodišnjeg takmičenja. „Ovo je jedan od najvećih društveno odgovornih projekata, ne samo m:tel-a BiH, nego i čitave Telekom Srbija grupe. Ovaj projekat na najbolji način promoviše znanje, timski duh i pozitivne vrednosti, a naročito bih istakao i činjenicu da je ovo dobra prilika da mladi ljudi iz tri zemlje razmene svoja iskustva i znanja, te se međusobno upoznaju i druže”, poručio je Marko Lopičić.\nČlanovi pobedničkog tima iz Srbije, Vuk Marković, Jelena Pantić i Milan Radomirović, izjavili su da su veoma srećni što su osvojili glavnu nagradu i put na konferenciju u Porto. Oni su istakli da se raduju prilici da u Portu prošire svoja znanja iz programiranja kao i da im mnogo znači što su u Banja Luci imali priliku da se upoznaju sa kreativnim idejama i načinom razmišljanja svojih vršnjaka iz regiona.\nUčenike iz Srbije, BiH i Crne Gore tokom 2020. godine očekuje novi ciklus takmičenja za koje svake godine raste broj zainteresovanih srednjoškolaca. U ovogodišnjem ciklusu na regionalnom nivou učestvovali su učenici iz 75 škola – u Srbiji je u konkurs bilo uključeno 47, u Bosni i Hercegovini 15, a u Crnoj Gori 13 škola.\nOtvorene prijave za BizKod5\nWEB SAMIT 21: Huawei domaćin konferencije za programere


Izvor: Hot sport arhiva vesti 22.04.2018 - Naslovi.net\nU 2. kolu ‘B’ grupe Superlige Srbije, Partizan je u dvorani ‘Aleksandar Nikolić’ savladao FMP Železnik 94:90 (27:22, 23:27, 19:23, 25:18). Dva oslabljena tima prikazala su sjajnu košarku. Sa jedne strane dominirali su Vilijams-Gos i… »\nPosle dugog niza godina Vojvodina neće predstavljati Srbiju u Evropi, san se raspršio u vojvođanskom derbiju. Spartak je kao gost savladao Vojvodinu sa 2:0 i sada je lider u trci za Ligu Evrope, ako se izuzme Partizan koji je tamo već viđen… »\nĐukić odabrao: Navijači Partizana dočekali dugo čekani povratak, među starterima nema Tavambe, Vulićevića…\nDosta izmena napravio je Miroslav Đukić za meč plej-ofa Superlige koji će crno-beli igrati sa Čukaričkim. Ovo će biti drugi duel Partizana i Čukaričkog ove nedelje, nakon što su Brđani u kupu slavili sa 4:2. Konačno Miroslav Đukić može da… »\nHot sport: Sport na TV: Crno-beli dupli program, veliki derbi u Italiji\n22.04.2018 Hot sport, kategorije


„Tara Rajić – iskustva iz Petnice“\nUčenica naše škole, Tara Rajić, imala je priliku da konkuriše za boravak u naučno-istraživačkom centru Petnica. Ona je tamo boravila u periodu od 25. septembra do 8. oktobra 2017. godine. Tamo se bavila raznim granama nauke: hemijom, geologijom, astronomijom, fizikom… Upoznala se sa drugačijim načinom učenja. Imala je dosta praktičnih vežbi i predavanja, ponekad i do kasno u noć. Uprkos tome bilo je vremena i za zanimljive radionice i druženje. Za nju to je bilo jedno neverovatno iskustvo koje nikada neće zaboraviti. Ona se nada ponovnom odlasku u Petnicu i želi da podstakne i ostale učenike naše škole na učešće u konkursu.Najvažniji kriterijumi učešća u programima ISP jeste lična zainteresovanost za sticanje novih znanja i spremnost i sposobnost za samostalan rad. Konkurišite za ISP, ako uspete, shvatićete da možete mnogo više, da učite, da saznate i najvažnije, da se družite.


Beta 21. juna 2021. 12:55\nTužilaštvo suda za zločine OVK u Hagu saopštilo je danas da će u novembru biti spremno za sudjenje bivšem pripadniku OVK Pjetru Šalji (Pjeter Shala), optuženom za ratne zločine nad pritvorenicima u Albaniji, 1999.\nSudjenje bi, po sudskoj praksi, trebalo da počne nekoliko meseci pošto tužioci predaju taj podnesak.\nŠaljin branilac Žan-Luj Žilisen (Jean-Louis Gilissen) najavio je, medjutim, da će preliminarnim prigovorima osporavati nadležnost suda i formu optužnice.\nŠalja (53) je, u četiri tačke, optužen za proizvoljno lišavanje slobode, okrutno postupanje, mučenje i ubistva počinjena izmedju 17. maja i 5. juna 1999. nad pritvorenicima OVK u fabrici metala u Kukešu, u Albaniji.\n„Fabrika metala u Kukešu služila je i za pritvaranje i ispitivanje osoba osumjičenih da su saradjivale sa SR Jugoslavijom i Srbijom, ili da nisu podržavale OVK. Zločini iz ove optužnice počinili su izvesni pripadnici OVK nad pritvorenim osobama. Žrtve ovih zločina bile su državljani SRJ i nisu učestvovale u neprijateljstvima“, piše u optužnici.\nIz navoda da su Šalja i saučesnici „optuživali pritvorenike da su saradjivali sa srpskim vlastima i/ili da nisu podržavali OVK“, može se zaključiti da su žrtve bile većinom kosovski Albanci.\nKao Šaljini saučesnici u zločinačkom udruženju, u optužnici su navedeni Sabit Geci i Djemšit Krasnići (Xhemshit Krasniqi) i drugi neimenovani pripadnici OVK.


Institut Batut - Blic Online\nTokom prethodne nedelje je došlo do porasta broja pozitivnih slučajeva u odnosu na ukupan broj testiranih, rekla je za RTS direktorka Instituta za javno zdravlje "Batut" Verica Jovanović. Dodala je da se vakcinisalo više od 1.200.000 građana, a da je više od 400.000 ljudi primilo drugu dozu i naglasila da nas vakcinacija vodi ka kontroli kovida 19.\nDistribucija obolelih od virusa Covid 19 trenutno je u Beogradu među mlađom populacijom, uzrasta između 20 i 40 godina, rekla je danas Tanjugu direktorka Instituta za javno zdravlje Srbije "Dr Milan Jovanovic Batut", Verica Jovanović.\nDirktorka Instituta Batut Verica Jovanović rekla je za RTS da je epidemiološka situaicija u Srbiji stabilna. Apelujemo na lične zaštitne mere i ličnu odgovornost, ukazala je Jovanovićeva. Ona je rekla da se epidmiološka situacija u vezi sa kovidom 19 prati svakodnevno i ona je stabilna u ovom trenutku.\nU Srbiji je do sada skoro 12.500 ljudi testirano na korona virus, izjavila je direktorka Instituta za javno zdravlje Srbije "Dr Milan Jovanović Batut" Verica Jovanović i dodala da će u naredom periodu testiranje biti još veće.\nOboljevanje i umiranje od virusa zapadnog Nila očekuje se do početka otktobra, zbog čega je važno zaštititi se od uboda komaraca, koji prenose ovu bolest, upozoravaju stručnjaci.


Gradonačelnik Banjaluke Draško Stanivuković najavio je da će podnijeti krivične prijave protiv prethodnih rukovodilaca Gradske uprave i javnih preduzeća, jer su, kako je rekao, počinili nezakonite radnje.\nKrivične prijave Stanivuković će 2.februara podnijeti protiv bivšeg gradonačelnika Banjaluke Igora Radojičića, bivšeg šefa Odsjeka Civilne zaštite Mladena Ćućuna, bivšeg načelnika Odjeljenja komunalne policije Milenka Letića, te bivšeg direktora “Akvane” Vedrana Mitrovića.\nOvo je dio iz prvog izvještaja „Tima za reviziju“, čiji su rezultati objavljeni u nedjelju 31.januara na konferenciji za novinare u Banjaluci.\nStanivuković je rekao da u Banjaluci ima 372 bilborda, koje je identifikovala nova komunalna policija, “od kojih je 159 lažno postavljenih koji ne plaćaju komunalnu naknadu, čime je budžet grada godišnje oštećen za više od pola miliona KM ( oko 250 hiljada eura)”.\n“Pronađeno je više od 50 bilborda za koje kažu da nisu ničiji. Svi moraju biti otkriveni. Identifikovaćemo sve firme koje imaju rok do sutra da plate komunalnu naknadu, a u suprotnom više neće moći dobiti dozvolu za postavljanje bilborda”, rekao je Stanivuković.\nNovoizabrani gradonačelnik Banjaluke Draško Stanivuković 24. decembra preuzeo je upravljanje Gradom Banjaluka od svog prethodnika Igor Radojičića.\nOn je na konferenciji za novinare nakon primopredaje poručio Banjalučanima da ‘više ništa neće biti isto’.\nStanivuković poručio nakon preuzimanja dužnosti: Ništa neće biti isto\nU izvještaju „Tima za reviziju“ kojeg je u nedjelju 31.januara predstavio gradonačelnik Banjaluke, navodi se kako postoje nezakonitosti u ugovoru o čišćenju rječice Crkvene za 169.000 KM (oko 85 hiljada eura) u slučaju bivšeg šefa Odsjeka Civilne zaštite Mladena Ćućuna “koji o tome nije obavijestio Vode Srpske i sve je urađeno bez nadzora”.\nStanivuković tvrdi da je “Ćućun postavio ogradu za potrebe Civilne zaštite koja je plaćena 120.000 KM ( oko 60 hiljada eura), dok je procijenjena vrijednost bila 25.000 KM ( 12.500 eura)”, da je kupio službena auta za ovu službu koja su koristili načelnici neograničeno 24 časa sa gorivom koliko žele.\nStanivuković je rekao da raspolaže imenima ljudi, koji su u Gradskoj upravi prijavljeni na ugovor na neodređeno vrijeme, ali su imali i ugovor o djelu, zbog čega je budžet grada Banjaluka oštećen, te da oni imaju rok do sutra da ponište ugovor o djelu.\nTokom konferencije za novinare, Stanivuković je rekao i kako su pojedinci u Gradskoj upravi Banjaluke diplome stekli u vrlo kratkom vremenu, te da će Gradska uprava zatražiti da se obrazovne ustanove i inspekcija izjasne o njihovoj vjerodostojnosti.\nStanivuković je rekao kako mu je žao što gradska inspekcija nema ingerencije da pregleda izgradnju zgrade “Grand trejd” u Banjaluci, navodeći da je regulacioni plan predvidio jedan sprat, ali su dozidana još dva, te dodaje da je firma “CPK” do sada radila sve urbanističke uslove, ali će ove godine ovo preduzeće za taj posao biti izjednačeno sa drugima.\nGradonačelnik je rekao da je u preduzeću “Akvana” izvučen novac, a o velikim milionskim ugovorima nema relevantne dokumentacije, nema namjenskog trošenja, a postoji i problem sa direktnim ugovorima koji su odmah plaćani.\nVodeni park Aquana, koji se prostire na 38.000 metara kvadratnih, je najveća turistička i zabavna atrakcija ove vrste u Banjaluci i širem okruženju. Smješten je u neposrednoj blizini centra grada u banjalučkom naselju Borik.


RTS :: DS: Osude pretnji novinarima\nPolitika DS: Osude pretnji novinarima\nutorak, 12. feb 2019, 12:38 -> 16:51\nDS: Osude pretnji novinarima\nDemokratska stranka (DS) najenergičnije osuđuje učestale pretnje upućene predsedniku Nezavisnog društva novinara Vojvodine Nedimu Sejdinoviću i glavnom uredniku agencije Beta Draganu Janjiću i drugim novinarima koji profesionalno, odgovorno i časno rade.\n"U uslovima narušenih sloboda, medijskih i svih drugih, svako ko se suprotstavlja nametnutim obmanama i diktiranom jednoumlju izložen je napadima i osporavanjima", ocenjuje se u saopštenju DS.\nKako se dodaje, legitimitet lažnim sajtovima, platformama za mržnju i kvazi novinarima daju premijerka i predsednik države svojom podrškom takvom pisanju i delovanju, polarizacijom koju vrše na podobne i nepodobne, ispravne i one druge, naklonjene i neprijateljske.\n"Prostor dobijaju svesnim i namernim potiskivanjem javnosti, dijaloga i različitosti", ističe se u saopštenju DS.\nPretnje novinarima vidimo kao deo politike zastrašivanja koja je dominantna proteklih nedelja, ističe DS.\nTa stranka traži od premijerke koja je, kako navode, umela i znala da nađe povoda i polemiše sa porukama neistomišljenika na društvenim mrežama, sa izveštajem evropskih zvaničnika o kontroli medija u Srbiji da se nedvosmisleno odredi prema pretnjama, ne uspostavljajući ravnotežu u neuravnoteženoj stvarnosti i preduzme jasne mere sprečavanju generisanja mržnje i deoba u javnom prostoru.


UPOZORENJE Iz Instituta za javno zdravstvo RS obavještavaju\nOboljelo je troje djece iz iste porodice s tipičnim simptomima malih boginja\nUpozorenje iz Instituta za zdravlje\nDom zdravlja Zvornik prijavio je jutros Institutu za javno zdravstvo Republike Srpske epidemiju morbila u okviru jedne porodice na području te općine.\nOboljelo je troje djece iz iste porodice s tipičnim simptomima malih boginja, svi su hospitalizirani i niko nije vakcinisan MRP vakcinom.\n- Dom zdravlja Zvornik poduzeo je sve neophodne protuepidemijske mjere i u redovnom su kontaktu s Regionalnim centrom Instituta u Zvorniku te nadležnim pedijatrom u bolnici Zvornik - navodi se u saopćenju.\nInstitut za javno zdravstvo RS je prije mjesec, kada su se pojavili prvi pacijenti oboljeli od morbila u Sarajevu, uputio dopise svim domovima zdravlja, privatnim ambulantama porodične medicine i privatnim pedijatrijskim ambulantama u Republici Srpskoj u vezi s jačanjem mjera za sprečavanje širenja morbila u Republici Srpskoj\nMorbili su zarazno virusno oboljenje, koja se prenosi kapljčnim putem.\n- Pad kvaliteta kolektivnog imuniteta i porast broja osjetljivih osoba predstavljaju prijetnju od ponovnog epidemijskog javljanja bolesti. Kako je obuhvat MRP vakcinacijom posljednjih godina u Republici Srpskoj bio niži od neophodnih 95 posto (za 2018. godinu iznosi 83,4 posto, za 2017. godinu 83 posto, a za 2016. godinu 74 posto), neophodno je intenzivirati mjere za sprečavanje širenja bolesti - navodi se u saopćenju.\nS obzirom na to da su zarazno oboljenje, epidemija morbila se proglašava kad oboli dvije ili više osoba koje su bile u međusobnom kontaktu.\nZvornik RS Epidemija Morbil\nPronađena marihuana u Bratuncu\nVećina ubica zvorničkih Bošnjaka još je na slobodi\nPotraga kod Gradačca: Vozilom pokosio pješaka pa pobjegao


Obojeni Program nastavlja sa koncertnim aktivnostima: 27. i 28. decembra u beogradskom Klubu Gun\nUrban BUG :: Magazin :: Urban Beatz :: Obojeni Program nastavlja sa koncertnim aktivnostima: 27. i 28. decembra u beogradskom Klubu Gun\nDatum održavanja: 27.11.2013\nObojeni Program nastavlja sa koncertnim aktivnostima: 27. i 28. Beograd, 21. novembar 2013. – Obojeni Program nastavlja sa koncertnim aktivnostima nastupima u beogradskom Klubu Gun, 27. i 28. decembra.\nOsnovani 1980. kao posledica novotalasne slobodoumnosti i dečačkog (kulturnog) avanturizma Obojeni Program su odrasli na finoj hrani sastavljenoj od najsmelijih muzičkih sastojaka britanskih muzičkih pravaca new wave i punk. Izlizane ploče na polici Branislava Babića Kebre, jedinog preostalog člana iz originalne postave, rečito govore o tome kom nasleđu ovaj sastav pripada - The Fall, Wire, Magazine, Joy Division, Slits, Pop Group, Raincoats.Dugi niz godina, Obojeni Program su radili u sasvim smeloj postavi bas, bubanj i glas. Na to se nadovezalo i sasvim smelo shvatanje uloge pevača -jednolična naracija (belački rep) iz koje su iskakali refreni sa zaraznim melodijama. Upravo su MELODIJE koje su se mogle pamtiti i SLIKE iz tekstova, koje su se urezivale u pamćenje, bile ono što je konačno 1990. podiglo Obojeni Program među svima poznate, a ne underground atrakcije ovdašnje rock muzike. Obojeni Program su jedna od onih grupa kod kojih su tekst i muzika neodvojiva celina.\nSuština Kebrine kreativnosti je upravo u vanredno uspelom spajanju srpskih reči i rock ritma u istu sliku, u isti izliv energije. Njegovim rečima - suština je u emociji – Obojeni Program su, ustvari, svih ovih godina bili (i ostali) na glasu kao najemocionalniji bend u državi.\nObojeni program je prvi bend sa ovih prostora koji se pojavio na MTVju u emisiji 120 minutes 1993. godine i jedini koji je imao čast da ga slavni John Peel predstavi u njegovim radio emisijama i na njegovoj plejlisti. 2003. godine bend se pojavio kao predgrupa britanskom bendu Placebo na njihovom beogradskom koncertu. – tekst preuzet sa http://www.facebook.com/\nObojeni program nedavno je snimio novi spot za numeru Kako to misliš: mi? koji je kao i prethodni video spotovi za pesme Da li smo naučili živeti u kapsuli, Samo da ti kažem postalo je sve nevidljivo i Svaka definicija gubitak je slobode i Problem ne postoji premijeru doživeo na njihovoj Facebook strani\nSpot je režirao i snimio Jovan Milinov Toba, sa kojim bend sarađuje dugi niz godina. Radi se o petom singlu sa još uvek aktuelnog albuma istoimenog naziva.\nZa sve dodatne informacije možete nam pisati na gunclubbg@gmail.com.


Brinjone najbolja u superveleslalomu u Bad Klajnkirhajmu, Fojc slavio ispred Svindala u Vengenu - SPORTSKI ŽURNAL\nBrinjone najbolja u superveleslalomu u Bad Klajnkirhajmu, Fojc slavio ispred Svindala u Vengenu\nOvo je bila sedma pobeda Brinjone u karijeri, a druga u ovogodišnjem izdanju Svetskog kupa\nItalijanska skijašica Federika Brinjone pobedila je danas u austrijskom Bad Klajnkirhajmu u pretposlednjoj trci superveleslaloma pred početak Zimskih olimpijskih igara u Pjongčangu.\nŠvajcarski skijaš Beat Fojc pobedio je danas u spustu u Vengenu. Fojc je do trijumfa na čuvenoj stazi Lauberhorn, najdužoj u Svetskom kupu (4,27 kilometara), stigao za dva minuta, 26 sekundi i 50 stotinki.\nDrugo mesto osvojio je Norvežanin Aksel Svindal sa 0,18 sekundi zaostatka, dok je treći bio Matijas Majer iz Austrije za 0,67 sekundi iza pobednika.\nFojc je najbolji u Vengenu bio i 2012. godine.\nItalijanska skijašica završila sezonu zbog tumora\nItalijanska skijašica Elena Fankini završila je danas sezonu, mesec dana pre početka Zimskih olimpijskih igara, zbog tumora.\nOna nije saopštila više detalja.\n- Moja namera je da se sledeće sezone vratim skijanju - rekla je 32-godišnja Italijanka.\nFankini je ovogodišnju sezonu započekla četvrtim mestom u spustu Alberti, ali se mučila u poslednjim trkama.\n- Želim da Elena zna da smo svi uz nju i njenu porodicu i očekujemo njen povratak na stazu - rekao je predsednik italijanske federacije zimskih sportova Flavio Roda.\nFankini je osvojila srebrnu medaljanu na Svetskom prvenstvu 2005. godine u spustu, a ima i dve pobede u Svetskom kupu.


KARATISTI U BANJALUCI OSVOJILI SEDAM MEDALJA\n02 decembar 2019 08:12\nU organizaciji Kluba borilačkih sportova ’’Castra’’ , u Banjaluci je, u subotu, 30. novembra , održan 4. Internacionalni karate turnir ’’Castra open ’’, na kojem su učestvovali i takmičari Karate kluba ''Rajko Crnobrnja – Gligo'' Novi Grad.\nU konkurenciji oko 860 takmičara iz 68 klubova iz Republike Srpske, Federacije BiH, Slovenije, Hrvatske, Srbije, Crne Gore i Austrije , osvojili su ukupno sedam medalja, dvije zlatne, četiri srebrene i jednu bronzanu.\n- Jovana Novaković u katama pojedinačno, 2008 godište i\n- Jovana Jelisavac u katama pojedinačno, oranž pojas, 9 godina.\n- Marija Grab u katama pojedinačno, 2006. godište,\n- Sara Kovačević u katama pojedinačno, 2008. godište,\n- Nemanja Mihajlica u katama pojedinačno 2009. godište i\n- Savo Abdulaj u katama pojedinačno 2006. godište.\nBronzanu medalju osvojio je:\n- Mladen Knežević u katama pojedinačno, juniori.\nGrom udario u drvo i ubio 20 ovaca\nPoznata većina kandidata za načelnike\nOBILJEŽENO 25 GODINA OD EGZODUSA SRPSKOG NARODA IZ REPUBLIKE…


SAD ostavile u Avganistanu vojnu opremu vrednu sedam milijardi dolara, deo prebačen u Ukrajinu - Izazov\nSAD ostavile u Avganistanu vojnu opremu vrednu sedam milijardi dolara, deo prebačen u Ukrajinu\nRadio-televizija Srbije\t 28. aprila 2022. 11:23\nOprema se sada nalazi u zemlji koju kontrolišu talibani, protiv kojih su se SAD borile dve decenije, prenosi Si-En-En. Ministarstvo odbrane ne planira da se vrati u Avganistan da "povuče ili uništi" opremu, navodi se u izveštaju koji je dostavljen Kongresu.\nPrema izveštaju, SAD su avganistanskim odbrambenim i bezbednosnim snagama (ANDSF) dale vojnu opremu u vrednosti od ukupno 18,6 milijardi dolara od 2005. do avgusta 2021. Od tog iznosa, oprema koja uključuje avione, municiju vazduh-zemlja, vojna vozila, oružje, komunikacionu opremu i druge materijale, vredna 7,12 milijardi dolara, ostala je u Avganistanu nakon što su SAD završile povlačenje 30. avgusta 2021.\n"Veliki deo preostale opreme" koja je ostala u Avganistanu zahteva "specijalizovano održavanje koje su izvođači iz Ministarstva odbrane prethodno obezbedili" avganistanskim snagama "u obliku tehničkog znanja i podrške", navodi se u izveštaju.\nMinistarstvo odbrane je moralo da podnese izveštaj Kongresu "u vezi sa raspolaganjem imovinom, opremom i zalihama Sjedinjenih Država datim avganistanskim snagama koje su "uništene, izvučene ili ostale u Avganistanu", navodi se u izveštaju od marta 2022.\nOd Avganistana do Ukrajine\nU izveštaju se navodi i da je pet helikoptera Mi-17 koji su bili u Avganistanu zvanično prebačeno u Ukrajinu 2022. godine, iako su već bili u Ukrajini radi održavanja pre nego što su SAD napustile Avganistan. Ministarstvo odbrane je obavestilo Kongres o nameri da prebaci helikoptere u januaru 2022, pre nego što je počeo napad Rusije, a Ukrajina je potpisala pismo o prihvatanju 11. marta 2022.\n"Ovih pet helikoptera je bilo u Ukrajini na remontu kada je pala avganistanska vlada i od tada su ostali tamo", navodi se u izveštaju.\nOd ostale opreme koje su SAD ranije nabavile za Avganistan, ali koje nisu poslale u tu zemlju, SAD su Ukrajini dale neku "nestandardnu municiju", uključujući oko 37.000 metaka haubica kalibra 122 mm, navodi se u izveštaju.\nSAD su takođe prebacile u Ukrajinu preko 15 miliona puščanih metaka "bal", preko 99.000 40-milimetarskih visokoeksplozivnih/fragmentacionih granata i oko 119.000 82-milimetarskih visokoeksplozivnih minobacača iz opreme koja je prethodno nabavljen za Avganistan.\nTa municija je prebačena u Ukrajinu pod predsedničkim ovlašćenjem za povlačenje, navodi se u izveštaju.\nU Avganistanu su ostali i avioni vredni 923,3 miliona dolara.\nSAD su ostavile 78 aviona nabavljenih za vladu Avganistana na međunarodnom aerodromu Hamid Karzai u Kabulu pre povlačenja. Te letelice su demilitarizovane i onesposobljene pre nego što je američka vojska otišla, navodi se u izveštaju.\nUkupno 9.524 komada municije vazduh-zemlja, u vrednosti od 6,54 miliona dolara, ostalo je u Avganistanu po završetku povlačenja američke vojske. "Značajna većina preostalih zaliha avionske municije je neprecizna municija", navodi se u izveštaju.\nNepoznato stanje vojnih vozila\nPreko 40.000 od ukupno 96.000 vojnih vozila, koje su SAD dale avganistanskim snagama, ostalo je u Avganistanu u vreme američkog povlačenja, uključujući 12.000 "hamvija", navodi se u izveštaju. "Operativno stanje preostalih vozila u Avganistanu je nepoznato", navodi se u izveštaju.\nU Avganistanu je ostalo i više od 300.000 od ukupno 427.300 komada oružja koje su SAD dale avganistanskim snagama, kao i manje od 1.537.000 "specijalne municije" i "obične municije za malokalibarsko oružje", u ukupnoj vrednosti od 48 miliona dolara.\nOstala je i skoro sva komunikaciona oprema koju su SAD dale avganistanskim snagama, uključujući bazne stanice, mobilne, prenosive i ručne komercijalne i vojne radio sisteme, kao i povezane predajnike i uređaje za šifrovanje.\nSkoro sva oprema za noćno osmatranje, nadzor, "biometrijska oprema i oprema za pozicioniranje" ostala je u zemlji koju kontrolišu talibani, dodaje se u izveštaju, kao i skoro sva oprema za uklanjanje eksploziva i oprema za deminiranje.